Krediti za poboljšanje energetske efikasnosti u Erste banci – Bankar.rs\nHome/BANKARSKI PROIZVODI/Krediti/Krediti za poboljšanje energetske efikasnosti u Erste banci\nKrediti za poboljšanje energetske efikasnosti u Erste banci\n727 1 minute read\nErste Banka je započela plasman kredita u okviru GEFF programa za finansiranje zelene ekonomije, koji su namenjeni svim građanima koji žele da investiraju u energetski efikasna rešenja za svoje domove.\nNamena kredita može biti zamena prozora ili vrata, adaptacija stambene fasade, nabavka opreme za grejanje ili termoizolacionog materijala, kupovina fotonaponskih panela, toplotnih pumpi, ekonomične rasvete, i druge mere koje donose ekonomičnost i uštedu.\n„Korisnicima kredita na raspolaganju je i finansijski podsticaj, bespovratna pomoć koju isplaćuje EBRD, u iznosu od 15 do 20 procenata od ukupnog iznosa investicije“, istakao je Slavko Carić, predsednik IO Erste Banke, i dodao: „Građani će imati priliku da ostvare ekonomičnost u energetskom smislu, poboljšaju kvalitet svog stambenog prostora, kao i da ostvare značajne uštede u svom budžetu, kroz niže račune za energente“.\nMaksimalni period otplate kredita za klijente iznosi 120 meseci, dok je najviši predviđeni iznos kredita 3.000.000 RSD.\n„Ovo je prvi put da EBRD kroz odobravanje sredstava srpskoj banci podržava energetsku efikasnost u segmentu kredita namenjenih fizičkim licima. Zadovoljstvo nam je da udružimo snage sa Erste Bankom i verujemo da će široka mreža filijala našeg partnera omogućiti da dopremo do domaćinstava širom Srbije“, izjavila je Suzana Hargitaj (Zsuzsanna Hargitai), direktorka EBRD-a za Zapadni Balkan, i dodala: „Takođe smo zahvalni Evropskoj uniji za obezbeđivanje sredstava za finansijske podsticaje koji ovaj zajam čine pristupačnijim domaćinstvima, Austriji i Investicionom okviru za Zapadni Balkan za neophodnu tehničku podršku, kao i Sekretarijatu Energetske zajednice u saradnji sa kojim se program realizuje. Ohrabrujemo domaćinstva u Srbiji da investiraju u mere renoviranja koje štede potrošnju energije i takođe donose uštede u kućnom budžetu, doprinose većoj udobnosti stanovanja i čuvaju životnu sredinu.”\nGEFF na Zapadnom Balkanu je regionalni program finansiranja zelene ekonomije razvijen od strane Evropske banke za obnovu i razvoj (EBRD) sa ciljem da podrži ulaganja u energetsku efikasnost u okviru stambenog sektora. Finansijski podsticaji obezbeđeni su sredstvima Evropske unije, Republike Austrije i Investicionog okvira za Zapadni Balkan, a program je implementiran u saradnji sa Sekretarijatom Energetske zajednice. GEFF na Zapadnom Balkanu deo je međunarodnog GEFF programa aktivnog u 24 zemlje, koji podržava njihovu tranziciju ka zelenoj ekonomiji predstavljanjem tehnoloških alternativa i pratećih beneficija kroz poslovni plan za ulaganja u tehnologije visokih performansi, usluge i praksu.\nNajluksuzniji hotel MK Grupe Kempinski Palace Portorož dobitnik priznanja “Star Diamond award“\nKostićeva AIK banka zaradila 100 miliona evra\nOd ulaska u EU iseljavanje iz Hrvatske eksplodiralo


Vesti online / Vesti / Ex YU / "Patrijarh Irinej da demantuje ono što je rekao"\n- Moj jedini komentar na to što navodite mogao bi biti da niko normalan tako nešto ne može pomisliti, a kamoli izgovoriti. Očekujem da to patrijarh demantuje - rekao je Ðukanović za Antenu M.\nNa pitanje da li je izjavu patrijarha shvatio kao pretnju da će SPC braniti Mitropoliju crnogorsko-primorsku od navodnog oduzimanja imovine u Crnoj Gori, Ðukanović tvrdi da će Zakon o slobodi veroispovesti, koji je u pripremi, regulisati tu oblast "u sklopu ukupne državne brige o ljudskim pravima i slobodama, po najvišim međunarodnim standardima".\n- Bilo čiji interesi ili pritisci, s bilo kog nivoa, neće nas sprečiti da uredimo odnose i u toj oblasti u skladu sa evropskom praksom - poručio je Ðukanović.\n- Zakoni države Crne Gore moraju biti identično primenjivani na sve. Na naše građane, kao i na nepristojne goste, pa makar bili i crkveni velikodostojnici. Ipak, verujem da je ideja suverene, slobodne, višenacionalne i viševerske demokratske Crne Gore toliko ojačala i postala superiorna da na pokušaje njenog ugrožavanja neće biti neophodno da primenjujemo administrativne mere - zakljucio je Ðukanović.


Problem koncentracije - Veselin Jevrosimović\n2019 - Sep - 24\nŽivimo u eri telekomunikacija, u kojoj uglavnom nismo svesni količine načina, sistema i kanala kojima možemo da kontaktiramo bilo koju osobu na planeti. I, naravno, kojima drugi mogu da dopru do nas. Čini mi se da, usled brzine promena, kod šire publike ne postoji jasna svest o uticaju svih tih poziva i poruka na naš svakodnevni život. Uostalom, prošlo je tek nešto više od vek i po od kako je telegraf ušao u masovnu upotrebu. Telefon smo dobili nekoliko decenija kasnije, a elektronsku poštu tek krajem dvadesetog veka.\nDanas svako od nas koristi najmanje pet ili šest sistema za komunikaciju, uključujući telefoniju, SMS poruke, e-mail i servise za instant i video poruke. E sad, svaki put kada dobijemo poruku, po pravilu prekidamo započetu aktivnost i na momenat se fokusiramo na komunikaciju. Problem je u tome što, bez obzora na to što za čitanje e-mail ili instant poruke nije potrebno više od nekoliko sekundi, po pravilu za vraćanje pune koncentracije na prekinutu aktivnost treba najmanje dvadeset minuta. Time se značajno smanjuju naša produktivnost, efikasnost i uživanje u onome čime se bavimo, bez obzira da li smo na radnom mestu ili uživamo u čitanju knjige. Posebna priča je količina stresa koju takvi prekidi izazivaju u našem organizmu. Naravno da nisu sve poruke koje dobijamo jednako važne, ali je znatiželja sastavni deo čovekove prirode i ponekad ju je teško pobediti. Video sam primere kada ljudi prekidaju ono što trenutno rade i zbog poruka na društvenim mrežama, sve u želji da ne propuste nešto što je možda važno, a što se uvek pokaže kao trivijalno.\nNedavno mi se jedan prijatelj žalio na svoj pametni ručni časovnik. Svidele su mu se gotovo sve funkcionalnosti, pogotovo što zbog zdravstvenih problema mora da nadgleda fizičku aktivnost i što redovno može da meri broj otkucaja srca. Međutim, problem su mu napravile notifikacije o porukama koje ga konstantno prekidaju, čak i kada telefon skloni iz vidokruga. Podučio sam ga kako da podesi časovnik tako da dobija samo bitna obaveštenja. To je ujedno i pouka da je veoma važno da naučimo kako se pravilno upotrebljavaju uređaji i da se permanentno edukujemo u korišćenju savremene tehnologije.


Formiran projektni tim OŠ Dimitrije Tucović – Zlatibor.News\nU utorak 8.novembra u prostorijama OŠ Dimitrije Tucović na Zlatiboru je formiran projektni tim koji će realizovati aktivnosti vezane za promociju Nacionalnog parka “Tara”.\nOŠ Dimitrije Tucović se ove godine uključila u projekat WWF Akademije za prirodu. U sklopu projekta Škola je postala Ambasador Nacionalnog parka “Tara”. Projekat ima za cilj da se učenici upoznaju sa nacionalim parkom Tara i njegovim prirodnim osobinama .\nNastavnica Biologije Snežana Tučić je predstavila članove tima, koji će učestvovati u ovom projektu. Predviđeno je da deset učenika i deset nastavnika budu članovi tima, i da se u rad tima uključe i udruženja građana kao i javne institucije.\nNa sastanku su dogovorene projektne aktivnosti koje će podrazumevati organizovanje predavanja, izradu edukativnog materijala i pripremu ekološki motivisanih predstava i obeležavanje važnih ekoloških datuma.\nPlanirano je da se u narednih desetak dana održi još jedan sastanak na kome će se precizirati detalji oko imena projekta kao i redosled aktivnosti.\nTagged ambasador, ekologija, nacionalni park tara, os dimitrije tucovic, zlatibor\nPod nazivom „At the Edge of the Forest“, u Galeriji Kulturnog centra otvorena je izložba umetnice Aleksandre Kokotović. Umetnica je izložila seriju svojih apstraktnih dela inspirisanih prirodom. Kroz oblike, lelujave površine pokrivene bojom prikazuje prirodu na jedan moderan način i haos obojenih površina smiruje ravnim linijama koje prave balans. Te linije provlače se kroz sve […]\nNa Zlatiboru je danas počela zimska škola Nacionalne organizacije za osobe sa invaliditetom Srbije. Danas su polaznike škole pozdravili ministarka Darija Kisić – Tepavčević i Milan Stamatović, predsednik opštine Čajetina\nBespovratna sredstva za projekte iz Čajetine


Vojni planovi NATO-a vode ka konfrontaciji sa Rusijom - 29.10.2015, Sputnik Srbija\nVojni planovi NATO koji predviđaju tzv. rotaciono, a u stvari stalno prisustvo snaga na istoku, vode ka konfrontaciji i kršenju sporazuma sa Rusijom koja će kao... 29.10.2015, Sputnik Srbija\n15:10 29.10.2015 (Osveženo: 15:14 29.10.2015)\nVojni planovi NATO koji predviđaju tzv. rotaciono, a u stvari stalno prisustvo snaga na istoku, vode ka konfrontaciji i kršenju sporazuma sa Rusijom koja će kao odgovor naći način da osigura svoju bezbednost, izjavio je stalni predstavnik Rusije pri NATO Aleksandar Gruško.\n29 Oktobar 2015, 08:52\n„Provokacija je i sama ideja širenja vojne delatnosti NATO-a blizu granica sa Rusijom, nezavisno od njene forme i parametara. Štaviše, ako se situacija posmatra globalno, mi smo zabrinuti ne samo pokušajima da se poveća tzv. rotaciono (u stvarnosti — stalno) prisustvo snaga NATO na istočnom obodu, već i približavanje našim granicama vojne infrastrukture, uključujući strukture komande i upravljanja objektima sistema PVO. Planovi da se naprave centri za prvobitno razmeštanje teške vojne opreme u Istočnoj Evropi — još jedan je razlog za zabrinutost. Sve te akcije zajedno vode ka eroziji obaveza za ograničavanje vojnog prisustva u regionu koje su zabeležene u Osnovnom aktu Rusija-NATO 1997. godine“, prokomentarisao je Aleksandar Gruško na Fejsbuku.\nPo njegovim rečima, „sa političke tačke gledišta ova vojna delatnost je usmerena na stvaranju nove ’gvozdene zavese‘ u Evrope, što je u suprotnosti sa samom idejom razvoja nove arhitekture bezbednosti, koja bi vodila ka nedeljivoj bezbednosti za sve.\n„Vojni planovi NATO-a vode ka konfrontacionim pristupima po pitanjima bezbednosti koji, po našem mišljenju, treba da ostanu u prošlosti“, izjavio je stalni predstavnik Rusije.


NA CIJENI: Posle Monpeljea, crnogorskog fudbalera želi i Fiorentina!\nČetvrtak, 10.05.2018 | 14:47\nCrnogorskom reprezentativcu, koji je u Partizan stigao pretprošlog ljeta iz Olimpijakosa, ugovor ističe na ljeto 2021. godine, a rukovodstvo kluba iz Humske je zimus odbilo tri miliona vrijednu ponudu francuskog Amijena.\nOlakšavajuća okolnost u realizaciji ovog transfera je dobar odnos Partizana i Forentine i nekoliko igrača koji su prethodnih godina nosili dres oba kluba među kojima su i sadašnji defanzivac Nikola Milenković i napadač Dušan Vlahović.\nIpak, zbog Jankovićeve slabije forme ove sezone, crno-bijeli ne mogu da računaju na veliki novčani iznos, čiju će polovinu prema dogovoru morati da uplate Olimpijakosu.\nInteresovanje za dovođenje Jankovića od nedavno je pokazao i francuski Monpelje.


Zbog mjera štednje u EU ugrožen “Erasmus” program? – STUDOMAT.ba\nZbog mjera štednje u EU ugrožen “Erasmus” program?\nPoslanik Evropskog parlamenta Alen Lamasur izjavio je da je program EU za razmjenu studenata “Erasmus”, uz još nekoliko sličnih programa, skoro ostao bez sredstava zbog mjera štednje koje su u ovogodišnjem budžetu izvršile zemlje članice.\nLamasur, koji je na čelu Komiteta za budžet u Evropskom parlamentu, istakao je da je “evropski socijalni fond bankrotirao i da ne može vratiti sredstva zemljama članicama”.\nOn je, govoreći na konferenciji za novinare, za nedostatak sredstava okrivio vlade koje su se borile za mjere štednje vrijedne četiri milijarde eura u budžetu EU, što je u skladu sa politikama uštede širom evropskog bloka.\nEvropski komesar za budžet Januš Levandovski u narednom periodu treba od zemalja članica da zatraži “nekoliko milijardi eura” da bi zatvorio deficit, za koji Lamasur pretpostavlja da iznosi deset milijardi eura.\nPrema Lamasurovim riječima, bez novih doprinosa Evropska komisija neće biti u stanju da nadoknadi novac, koji se duguje određenim članicama.\nOn pretpostavlja da bi to moglo značiti gubitke od 400 miliona eura za Francusku, 600 miliona eura za Grčku, 900 miliona eura za Španiju i do 200 miliona eura za Veliku Britaniju.\nErasmus je program akademske mobilnosti Evropske unije (European Region Action Scheme for the Mobility of University Students) namijenjen visokom obrazovanju, u okviru kojeg studenti mogu provesti jedan dio studija na univerzitetima u inostranstvu ili obaviti stručnu praksu, što značajno pridonosi njihovoj samostalnosti, kulturnoj obogaćenosti, poznavanju stranih jezika i sposobnosti rada u multikulturalnim sredinama.


Predavanje Lazara Džamića, pod nazivom “Marketing u digitalno doba”, biće održano u četvrtak, 16. septembra, s početkom u 9 časova, u Kulturnom centru Zrenjanina. Predavanje organizuje Unija poslodavaca Srbije – poslodavci Zrenjanina, zajedno sa Zrenjaninskim poslovnim krugom (ZREPOK).\n„Živimo u vremenu u kojem tradicionalni kanali komunikacije i modeli marketinga ne daju previše rezultata. Sve je teže uhvatiti korak sa trendovima u oglašavanju, kreirati originalne sadržaje, plasirati proizvode i usluge krajnjem korisniku, istaći se na tržištu. Baš iz tog razloga organizujemo ovo predavanje”, navode u Uniji poslodavaca Srbije – poslodavci Zrenjanina.\n“Nismo kompetentni da ocenjujemo da li je Lazar Džamić najpoznatije ime domaće marketinške scene. Ono što sigurno znamo, jeste da mu je biografija impresivna”, navode organizatori predavanja.\nZbog ograničenog broja mesta prijave su obavezne. Rok za prijave je do petka, 10. septembra.\nPrijavljivanje je omogućeno putem sledećih formi:\nU nastavku možete da pogledate agendu predavanja.\nTagovi"Zrenjaninski poslovni krug" digitalni marketing Lazar Džamić predavanje Unija poslodavaca Srbije - poslodavci Zrenjanina


Autonomna Opozicija Vojvodine | Institute for War and Peace Reporting\nAutonomna Opozicija Vojvodine\nSve cesci pozivi za autonomiju u preostaloj pokrajini Srbije povecavaju tenzije medju opozicionim partijama.\nDemonstracije opozicije u Vojvodini razlikuju se od svih ostalih u Srbiji. Na svakodnevnim protestima na ulicama Novog Sada parolu "Dole Milosevic" prati jos jedan poseban zahtev "Vrati ono sto si ukrao".\nOva "kradja" odnosi se na politicku autonomiju Vojvodine koju je ona uzivala u okviru stare jugoslovenske federacije i koja joj je oduzeta, kao i Kosovu, pre jedanaest godnina od strane Beograda i srpskog lidera Slobodana Milosevica.\nOvaj zahtev odvojio je vojvodjansku opoziciju od opozicionih kolega iz centralne Srbije. Sve ucestaliji pozivi za autonomiju pokrajine ucinili su da se vojvodjanski opozicioni pokret razilazi sa srpskom opozicijom oko pitanja strategije protesta, sto je dovelo do njegovog povlacenja sa ulicnih demonstracija.\nOd septembra, Savez za demokratske promene organizuje demonstracije u Vojvodini. On povezuje tri glavne opozicione stranke Vojvodine sa Savezom za promene koji predvodi Zoran Djindjic.\nProtesti se nastavljaju, iako u njima ucestvuje sve manje ljudi. Od 10 hiljada ucesnika na pocetku demonstracija, sada se, po losem danu,jedva skupi stotinak ljudi.\nSavez za promene veruje da se efekat demonstracija ne moze sagledati samo brojevima. On tvrdi da svrgavanje rezima predstavlja dug i naporan, cak i fizicki zadatak u kome je jedino resenje upornost. Kakva je god velicina mase, Savez insistira da svakodnevno protestovanje predstavlja odlucnost opozicije.\nSada su dve glavne partije pokrajine, Demokratska stranka reformista Vojvodine i Liga Socijaldemokrata Vojvodine, odustale od demonstracija.\n"Odlucili smo da promenimo taktiku i bolje rasporedimo svoje snage", kaze Milorad Isakov, vodja Demokratske stranke reformista. "U buducnosti mi cemo pozivati gradjane da protestuju kada budemo imali nesto da im saopstimo."\nIsakov tvrdi da promena strategije ne predstavlja razlaz sa Savezom za promene. On, kao i njegove opozicione kolege iz Beograda, insistira da je u pitanju samo takticna razlika u odnosu na put do zajednickog cilja.\nTreca stranka u pokrajinskoj opozicionoj koaliciji, Savez vojvodjanskih Madjara, nije se ni pridruzila jesenjim ulicnim protestima. Njihovi predstavnici ukazuju na cinjenicu da su ucestvovali u organizaciji masovnog protesta u Subotici ovog leta, kada se opozicija u centralnoj Srbiji jos nije aktivirala. Oni kazu da ce se pridruziti demonstracijama kada na ulice Beograda izadje vise ljudi.\nKakve god su diplomatske fraze u pitanju, podrazumeva se snazna kritika glavne srpske opozicione koalicije.\nNe iznenadjuje sve izrazenija napetost izmedju vojvodjanskih partija i srpskih stranaka. Autonomija Vojvodine ukinuta je pod pritiskom nacionalistickih demonstracija Srba i Crnogoraca sa Kosova, koje su organizovane po Vojvodini. Pod izgovorom Kosova, Beograd je uspostavio direktnu kontrolu u obe pokrajine. Zatim je iscrpio sva novcana sredstva Vovodine, najrazvijenijeg podrucja Srbije.\nMnogi ljudi koji zive u Vojvodini misle da je ova pokrajina jednostavno opljackana. Kao posledica toga, opozicione partije Novog Sada i Beograda, imaju razlicite programe, bez obzira na zajednicki stav protiv Milosevica. Opozicione ankete u pokrajini pokazuju da pola stanovnistva zeli vecu autonomiju i da taj broj raste.\nStoga, za opoziciju ovde, odlazak jugoslovenskog predsednika ne predstavlja jedini biracki cilj. Predrag Filipov, predsednik vojvodjanskog odbora Demokratske stranke predlaze da se i u Vojvodini uvede dvojni devizni sistem kao i u Crnoj Gori, da bi se "zastitili nacionalni interesi Vojvodine".\nNa pocetku ulicnih protesta, plebiscit takozvane "Velike narodne skupstine!", simbolicno je otpustio zvanicni parlament Vojvodine. U medjuvremenu je izabrana "prelazna demokratska vlada Vojvodine".\nSrpskim vlastima dostavljen je racun po kojem je Vovodini ukradeno u poslednjoj dekadi oko 3,6 biliona nemackih maraka (1,9 biliona dolara). To je razlika izmedju sume koju je pokrajina uplatila u srpski budzet i sume koju je dobila nazad. Mnogi veruju da bi ovaj iznos cetvorostruko veci kada bi se uzela u obzir eksploatacija vojvodjanskih sredstava i opadanje njihove vrednosti u toku poslednje dekade, uz interes.\nPoliticke partije Vojvodine su iz ovih razloga poslale jasnu poruku beogradskoj opoziciji. One tvrde da je demokratizacija Srbije nemoguca bez decentralizacije moci i povratka autonomije u Vojvodini.\nVojvodjanske stranke koje predstavljaju Madjare, koji cine sedamnaest odsto od dva miliona stanovnika insistira da je demokratska Srbija nezamisliva bez zastite nacionalnih manjina.\nAli niko iz vojvodjanske opozicije ne veruje da su njihove beogradske kolege dale prioritet njihovim brigama. Stoga, Dragan Veselinov, predsednik vojvodjanske koalicije, politicke grupe koja se okuplja oko ovog karizmaticnog vodje, tvrdi da beogradska opozicija zeli da "unisti regionalne partije da bi se odrzala politicka dominacija Srbije".\nPre dve nedelje, kada je srpska opozicija potpisala zajednicku platformu zahteva upucenih vlastima kao preduslov izbora, Veselinov je odbio da je potpise. On je kritikovao zateve koji nisu uvrstili Vojvodinu kao izdvojenu izbornu jedinicu. On je predlozio\nnovi zakon po kome bi se u pokrajini raspisao referendum o ekonomskoj autonomiji, koja ce biti zasticena sopstvenim izvrsnim i pravosudnim organima.\nPokret za Vojvodinu, koji predstavlja udruzenje od desetak stranaka i nepartijskih organizacija, veruje da bi srpska opozicija trebala pozvati na zasedanje ustavotvornu skupstinu, pre nego na rane izbore.\nVojvodjanske stranke ulozile su napor da obezbede simpatije u Evropi. Svi predstavnici opozicionih politickih partija Vojvodine prihvatili su poziv ministara spoljne politike Evropske zajednice da nedavno posete Luksemburg. Ovaj poziv su odbili predstavnici opozicije u Beogradu, plaseci se posledica Miloseviceve propagande.\n"Sto se tice nas, mi smo pokazali spremnost, zelju i snagu za demokratske promene i povratak autonomije koja nam je uskracena", kaze Isakov, iz Demokratske stranke reformista. On je obecao opozicionim snagama u Srbiji da ce se vratiti ulicama posto "se okupi kriticna masa".\n"Novi Sad i Vojvodina nisu mesta gde se Milosevic mora oboriti. On ovde nikad nije biran, i uvek je na ovom tlu gubio izbore".\nZuzana Serences je novinar iz Novog Sada.


Mirica: Pad prometa na SASE povezan sa smanjenom emisionom aktivnošću FBiH - informativa.ba\nBiznis Berza Mirica: Pad prometa na SASE povezan sa smanjenom emisionom aktivnošću FBiH\nUsporedbom strukture prometa za ove dvije godine, kako je izjavio izvršni direktor SASE Almir Mirica, postaje jasno da je pad ukupnog prometa direktno povezan sa smanjenom emisionom aktivnošću Federacije BiH. Tako je u 2017. godini FBiH putem tržišta prodala vrijednosnih papira (trezorskih zapisa i obveznica) u vrijednosti od 290 miliona KM. U 2018. godini, ukupan emisioni volumen entitetskih vrijednosnih papira je iznosio 60 miliona KM, odnosno 230 miliona KM manje nego u prethodnoj godini.\n- Tako je SASX-10, glavni benchmark indeks SASE, na godišnjem nivou ostvario porast vrijednosti od 11,48 posto, SASX-30 porast od 16,35 posto, a SASX-BBI porast od 12,92 posto. Međutim, najveći porast je ostvario najnoviji indeks SASE - SASX-FN, koji je godinu završio u plusu od 25,22 posto - naveo je Mirica.\n- U pogledu predloženog oporezivanja dividende smatramo da bi taj korak imao svoju ekonomsku opravdanost kada bi tržište bilo razvijeno i kada bi država od tog koraka mogla imati neke značajnije finansijske prihode. U trenutnim uslovima, ovaj korak ulaganje u dionice čini manje isplativim, posebno jer nije predviđeno oporezivanje prihoda od kamata na štedne uloge. Ovaj korak jasno pokazuje da je često tražena diversifikacija finansijskog sistema u FBiH samo deklerativna - kazao je Mirica.\n- Međutim, važno je napomenuti da je uspostavom platforme učinjen korak koji olakšava tzv. trade-fazu (koja uključuje izdavanje naloga i zaključenje transakcija). Ono što je potrebno da bi sistem bio atraktivniji za lokalne investitore jesu aktivnosti na pre-trade i post-trade fazi, prije svega na smanjenju troškova prijenosa sredstava sa jednog na drugo tržište. Na ovom polju su također postignuti određeni rezultati, ali oni još nisu u svojoj finalnoj fazi – dodao je Mirica.\nOznake: #berza #SASE #Sarajevska berza #promet #prihod #rashod #Almir Mirica #izvršni direktor


Prvi dan vakcinacije u Turskoj - 100.000 zdravstvenih radnika primilo vakcinu @ StartBiH.ba\nPrvi dan vakcinacije u Turskoj - 100.000 zdravstvenih radnika primilo vakcinu\nViše od 100.000 zdravstvenih radnika u Turskoj do sada je primilo prve doze vakcina protiv koronavirusa, izjavio je danas ministar zdravlja Fahrettin Koca.\n"Do ovog trenutka, više od 100.000 medicinskih radnika dobilo je vakcinu", naveo je Koca na društvenoj mreži Twitter oko 13.40 časova po lokalnom vremenu.\nOn je podijelio i link ka web-stranici Ministarstva zdravlja koji uživo prikazuje broj vakcinisanih.\n"Turska ima snažnu infrastrukturu da iznese program imunizacije", dodao je.\nNakon 14 sati, prebrojavanje uživo pokazalo je da je vakcinisano više od 120.000 ljudi, prenosi Anadolu Agency (AA).\nVakcinacija će biti provedena u četiri koraka. U prvom koraku vakcinišu se zdravstveni radnici, osobe starije od 65 godina i odrasli koji žive u prepunim mjestima kao što su skloništa.\nZatim slede radnici u važnim službama, ljudi stariji od 50 godina i osobe s bar jednom hroničnom bolešću. U trećoj fazi, vakcine će dobiti osobe mlađe od 50 godina s barem jednom hroničnom bolešću, mladi i oni koji imaju posao. U završnoj fazi biće vakcinisane sve preostale osobe.


Jeremić: Režim pada kad nestane strah » Opozicionar\nNaprednjački režim Aleksandra Vučića počiva na strahu i srušiće se preko noći kao kula od karata kada strah nestane, izjavio je predsednik Narodne stranke Vuk Jeremić.\nJeremić: Kumulativna tužba protiv Informera za neistine\nJEREMIĆ: Moguća pobeda opozicionog fronta na beogradskim…\nTo će se desiti u ne toliko dalekoj budućnosti, a predvodnik će biti Narodna stranka, rekao je Jeremić na tribini stranke u četvratk uveče, u opštini Rakovica. Jeremić je, kako se navodi u saopštenju, istakao da će režim da počne da pada onog trenutka kada doživi prvi poraz i dodao da vlast nema rešenje za one koji protiv nje stoje čvrsto i mirno.\n“Narodna stranka se zbog toga snažno zalaže da svi stanemo u što širi front, jer je protivnik beskrupulozan i možemo mu se suprotstaviti isključivo na organizovan način”, rekao je lider narodnjaka. Jeremić je ponovio da vlast ekonomski pritiska preduzetnike tako što samo poželjnima vraća PDV, i da je zbog toga zaostatak u povraćaju PDV narastao na 33 milijarde dinara.\n“To je pljačka i ekonomsko nasilje nad preduzetnicima”, zaključio je Jeremić. Potpredsednica NS Sanda Rašković Ivić rekla je da režim seje egzistencijalni strah i da vlast računa da se ljudi boje od gubitka posla. Zbog pritiska razmišljaju i kako će glasati na izborima, a znaju da se može dobiti posao samo preko partijske knjižice.\n“Nema te grupe u Srbiji prema kojoj vlast nije počinila nasilje, oteli su penzije, osiromašili ljude i onemogućili normalno lečenje”, istakla je ona.\nPotpredsednica narodnjaka je rekla da vlast sprovodi “kontrolu i kretenizaciju kroz medije”, stalno zastrašuje ratom i tvrdi da će biti katastrofa ako Vučić više ne bude na vlasti.\n“Sprovodi se i nasilje nad decom tako što ona na televiziji gledaju rijaliti programe, a potom to nasilje ponavljaju u školama”, navela je Rašković Ivić.


Stari studenti traže produženje roka za završetak fakulteta - Nova Borba\nViše od 5.000 "starih" studenata, koji po važećem zakonu imaju rok da do 30. septembra završe studije, potpisalo je peticiju kojom traže da im se produži rok za završetak fakulteta.\nU Ministarstvu prosvete poručuju da produženja roka neće biti.\nStudenti su peticiju poslali na više adresa: premijeru Aleksandru Vučiću, ministru prosvete Srđanu Verbiću, predsednici Skupštine Srbije Maji Gojković, predsedniku i zameniku skupštinskog Odbora za obrazovanje, poslaniku u parlamentu Marku Atlagiću.\n"To bi značilo da studenti koji su sada apsolventi budu vraćeni na treću ili drugu godinu, što će nam doneti ogromne troškove, plaćanje priznavanja ispita, školarine... U planu i programu nije ništa menjano samo su ispiti koji su kod nas bili dvosemetsralni, bolonjcima podeljeni na dva ispita", rekao je Tanjugu jedan od potpisnika peticije koji nije želeo da mu se pominje ime.\n"Stari" studenti kažu da se zakon ne može primenjivati retroaktivno i da u vreme kada su oni upisali fakultete u propisima nije bio definisan rok za završetak studija, te da zbog toga traže da se u izmenama Zakona o visokom obrazovanju unese odredba da studenti upisani na visokoškolske ustanove po ranijem planu i programu imaju pravo da po njemu završe studije.\nAtlagić kaže da je dobio peticiju studenata i smatra da im treba izaći u susret i ispuniti njihove zahteve jer, kako kaže, imao je priliku da mnogima od njih vidi indeks i lično se uveri u visok prosek ocena, ali da većina njih morala sama da se finansira, te da je to razlog što studije nisu završili na vreme.\n"Pre dve godine bilo je više od 24.000 starih studenata, tada smo im produžili rok i u međuvremenu je polovina završila fakultet. Smatram da kada bi im se produžio rok bar još godinu dana da bi i ovih 12.000 studenata završilo fakultete po starom programu", rekao je Atlagić Tanjugu.\nDa bi se ispunili zahtevi studenata, kako kaže, procedura je takva da Ministarstvo prosvete mora da da predlog Vladi Srbije, koja ga dostavlja parlamentu na usvajanje i na taj način bi mogao da se reši problem večitih studenata.\nPomoćnik ministra prosvete Milovan Šuvakov kaže da je stav ministarstva da nema produžetka roka "starim" studentima, a to znači da oni studenti koji su upisali stidije u predbolonjskom zakonu moraju da ih završe do kraja ove školske godine, do kraja septembra.\n"To važi i za studente osnovnih studije, a takođe i za studente koji brane doktorske disertacije po starom programu", rekao je Šuvakov Tanjugu i dodao da bi svako produženje roka bilo nepravedno prema studentima koji studiraju po Bolonji i koji su morali da studije prekinu ukoliko u zakonski predviđenom roku nisu završili.\n"'Stari' magistri imaju pravo da upišu doktorske studije direktno u treću godinu, kako bi brže došli do doktorata. Na taj način im se priznaje stara magistratura", zaključio je Šuvakov.


Novak Đoković je ljubitelje tenisa, a najviše svoje navijače, učinio zabrinutim zbog povrede u možda najneverovatnijem meču njegove karijere, a nakon što je prebrodio 3. kolo Australijan opena ostala je misterija - da li će moći da nastavi odbranu titule.\nDva potpuno različita stava su se pojavila na tu temu, a oba su prilično kredibilna, imajući u vidu ko ih je izneo.\nNajpre direktor grend slem turnira u Melburnu, Kreg Tajli, koji ne samo da je upoznat sa svim važnim detaljima vezanim za nadmetanje, već je i u dobrim odnosima s Noletom, a potom se oglasio i Goran Ivanišević, važan šraf u stručnom štabu našeg asa.\nEvo i šta njih dvojica kažu:\nTajli: Ma, igraće, sigurno!\nNakon što je Nole posle vrlo napetog meča uspeo da savlada Amerikanca Tejlora Frica u pet setova, Tajli je upitan šta misli - da li je povreda trbušnog mišića, za koji se Đoković boji da je pukao, takva da šampion neće moći da nastavi pohod ka nestvarnom uspehu, devetoj tituli na Australijan openu.\n"Videćemo mi njega (na terenu). Otporan je on, čvrst!", ubeđen je Tajli.\nTokom intervjua za australijski "Kanal devet", dodao je sledeće:\n"On će se lepo ovog jutra probuditi, videti šta se dešava, otići na odgovarajući tretman. Mada, kada se prisetim ona dva seta (koja je Nole izgubio posle vođstva od 2:0), bio sam prilično iznenađen. Ali... Video sam ja njega kako igra ovde, kako se dobro na centralnom terenu oseća, kako baš tu, na terenu koji doživljava kao svoj, izvlači najbolje od sebe i to je dobro. Dakle, zdravlje će sada biti važno, pa ćemo mi kasnije tokom ovog dana doneti konačnu odluku kada će Novak igrati u nedelju", istakao je Tajli.\nESPN je tokom noći, po srednjeevropskom vremenu, javio da u Noletovom stručnom štabu vlada prava strepnja zbog situacije u kojoj se najbolji teniser sveta našao.\nTaj američki medij ističe da Novak Đoković svakako neće odraditi subotnji trening.\n"Nole će napustiti teniski kompleks u Melburnu i van njega uraditi skeniranje povređenog mesta. Nismo sigurni kako će sve ovo da se završi", preneo je reči Gorana Ivaniševića Daren Kejhil, novinar ESPN-a koji je i razgovarao s Noletovim trenerom.\nPodsetimo, naredni Đokovićev rival će biti Miloš Raonić, koji je sa 7:6(2), 5:7, 6:2, 6:2 eliminisao Martona Fučovića, ali je sada pitanje - da li će Nole uopšte moći da igra. Subotnji pregledi trebalo bi da otklone tu dilemu, mada postoji mogućnost da će se, usled svoje prepoznatljive rešenosti da igra i pored bolova, najbolji teniser sveta truditi svim silama da "ostane u igri" do samog početka nedeljnog meča sa Raonićem.


Zajedničke aktivnosti i manifestacije na promociji saradnje srpskog i ruskog naroda - Beogradski Portal\nZajedničke aktivnosti i manifestacije na promociji saradnje srpskog i ruskog naroda\nPomoćnik gradonačelnika Andreja Mladenović ugostio je u Starom dvoru Valerija Aleksejeva predsednika „Međunarodnog fonda duhovnog jedinstva naroda”. Na sastanku je potvrđena saradnja između Grada i ovog fonda, a bilo je reči i o pravcima dalje saradnje.\nAndreja Mladenović je istakao da je na ovom sastanku potvrđena izuzetno dobra saradnja i razumevanje Grada i fonda.\n–Veliki broj zajedničkih aktivnosti i manifestacija na promociji saradnje srpskog i ruskog naroda, naših crkava kao i veliki broj spomenika i inicijativa koje su došle od samog fonda i njihovih realizacija govore o tome koliko je zaista plodna naša saradnja. Ova organizacija okuplja veliki broj odeljenja u zemljama gde Rusija ima svoj interes da preko ovakvih organizacija koje poštuju i neguju tradicije pravoslavlja i indetiteta naših naroda realizuje zajedničku saradnju – rekao je Mladenović.\nOn je naglasio da je veoma važno da Beograd i Srbija, kroz ovakvu vrstu saradnje sa organizacijama koje kroz verski indetitet i pravoslavlje, obezbeđuje jačanje i širenje kulturnih veza dva naroda.\n–Nadam se da ćemo nastaviti zajedničkim aktivnostima da još više povezujemo ruski i srpski narod i da će to razumevanje koje imamo i zajedničke brige još više ujediniti i zbližiti – poručio je Mladenović.\nValerij Aleksejev je istakao da u Gradu Beogradu uvek nailazi na prijateljski prijem i da to proizilazi iz zajedničkih odnosa.\n–U ovoj situaciji kada treba da se ojača indetitet srpskog naroda i uticaj Srbije, Rusija će uvek prilaziti u pomoć srpskoj državi. Naše srpsko odeljenje zajedno sa Gradom Beogradom radi i na duhovnim i na političkim poljima radi ujedinjenja pravoslavnog sveta – rekao je Aleksejev.


Leto 2021: Putovanja i kovid pasoši - Progovori o pregovorima\nLeto 2021: Putovanja i kovid pasoši\nDigitalni sertifikat će ući u upotrebu od 1. jula i biće prihvaćen u svim državama članicama EU, Islandu, Lihtenštajnu i Norveškoj, a najverovatnije i u Švajcarskoj. Putnici koji ga poseduju će biti izuzeti od ograničenja koja su trenutno na snazi, odnosno od obaveze testiranja u skladu s pojedinačnim pravilima država članica pre ulaska ili ponovljenog testiranja ukoliko se putuje kroz EU.\nViše od godinu dana je prošlo od kada svet bori sa smrtonosnim virusom koji je odneo veliki broj ljudskih života, ali i imao veoma negativan uticaj na ekonomiju svih zemalja sveta. Između ostalih, u grane privrede koje su najteže pogođene ovom situacijom spadaju i ugostiteljstvo i turizam. Nakon prošlogodišnjeg otkazanog leta usled pandemije, ovo leto nudi mnogo nade da će svet početi da se vraća u staru normalnost, u (dozvoljene) gužve, putovanja, proslave i mnogo drugog što je bilo uskraćeno.\nTokom prilično apokaliptične 2020. godine svi svetski naučni centri radili su punom parom na razvijanju vakcine koja bi stavila korona virus pod kontrolu. I dočekali smo − krajem 2020. nekoliko proizvođača je razvilo bezbedne i efikasne vakcine, započeta je imunizacija stanovništva i postkovid period je počeo da se nazire. Dosad je distribuirano preko dve milijarde vakcina, mada, naravno, nisu ravnomerno raspoređene po državama – siromašnije oskudevaju u vakcinama i svoje kontingente fokusiraju na prioritetne grupe (stariju populaciju i medicinske radnike), dok je u bogatim zemljama sveta, bar jednom dozom vakcinisano u proseku oko 50% populacije.\nDržave su, s porastom postotka vakcinisane populacije počele da popuštaju mere i da oživljavaju veoma pogođene grane industrije – jednim delom su ukinuta ograničenja međunarodnih i regionalnih putovanja, a turistička industrija se aktivno sprema za predstojeću letnju sezonu.\nJedan dokument, mnogo granica\nNerealno je očekivati da se turistička putovanja u bliskoj budućnosti u potpunosti biti kao pre pandemije, međutim, kako članice EU sve više otvaraju granice, postavlja se pitanje kako će ona izgledati i šta će jednom putniku biti potrebno za put.\nIdeja o nekoj vrsti kovid dokumenta postoji već izvesno vreme, a od marta 2021. EU se ozbiljno bavi ovom temom. Evropski parlament je početkom juna podržao uvođenje digitalnog kovid sertifikata EU, radi omogućavanja i olakšavanja putovanja unutar EU, ali i doprinosa ekonomskom oporavku. Ova odluka je formalizovana polovinom juna, kada su se predsednici tri evropske institucije – Evropskog parlamenta, Evropske komisije i Evropskog saveta, okupili na ceremoniji potpisivanja regulative o EU digitalnom kovid sertifikatu (ili kolokvijalno kovid pasošu), koji treba da omogući i povrati slobodu kretanja.\nIzdavanje ovih sertifikata ostaje na vlastima država članica, odnosno mogu da ga izdaju zdravstveni centri, centri za testiranje ili se do njega može doći kroz državne elektronske portale. Izdaje se kao digitalni ili papirni dokument, prepoznatljivog dizajna i sadrži QR kod sa svim neophodnim informacijama – da je osoba vakcinisana protiv covid-19 (kojom vakcinom, koliko doza i datum vakcinacije), ima negativan test (tip, datum i vreme testa, koja institucija je izdala rezultat) ili da je preležala korona virus (datum pozitivnog testa, instituciju koja je izdala test i datum važenja). Dakle, ovaj sertifikat nije rezervisan samo za vakcinisano stanovništvo, ali podrazumeva da nevakcinisani putnik poseduje ili potvrdu o preležanom virusu ili negativan test, što ne pravi neku veliku razliku u odnosu na postojeća ograničenja. Takođe, ne podrazumeva da će samo u potpunosti vakcinisani putnici moći da putuju (oni koji su primili po dve obavezne doze vakcine), već će odluku o tome ostaviti državama članicama.\nIpak, digitalni sertifikat nije moguće izdati putnicima koji su vakcinisani nekom od nepriznatih vakcina u EU ili od strane Svetske zdravstvene organizacije, poput ruske Sputnjik V, već isključivo vakcinisanima Astra Zenekom, Fajzer, Moderna, Džonson i Džonson i Sinofarm vakcinama, i procenjeno je da će biti važeći bar godinu dana, ako ne duže.\nU momentu pisanja ovog teksta, proceduru izdavanja digitalnog kovid sertifikata je započelo dvanaest država članica EU: Austrija, Bugarska, Hrvatska, Republika Češka, Estonija, Danska, Nemačka, Grčka, Litvanija, Poljska i Španija, međutim očekuje se da i ostale počnu da ih izdaju pre 1. jula – većina je dosad uspešno testirala mrežni prolaz. One članice koje do tog datuma ne počnu da izdaju sertifikate imaće dodatnih šest nedelja za uspostavljanje procedura za izdavanje. Ukoliko neka od članica bude želela da uvede nove restrikcije kojima se sertifikati stavljaju van funkcije – moraće da obrazloži svoju odluku.\nDigitalne sertifikate zasad mogu da dobiju građani EU i njihove porodice i legalni rezidenti EU. Ipak, ima nade i za državljane trećih zemalja – Evropljane van Unije i državljane SAD. Evropski savet je preporučio državama članicama da prihvataju i potvrde o vakcinaciji koje izdaju treće zemlje, ukoliko su autentične i sadrže sve neophodne informacije. Osim toga, nije još uvek jasno da li će državljani EU moći da ulaze u treće zemlje sa svojim sertifikatima.\nTakođe, Velika Britanija trenutno pregovara sa EU, s obzirom na to da su putnici iz Velike Britanije dosad morali da budu podvrgnuti svim ograničenjima usled aktivnog širenja mutiranog delta soja korona virusa na teritoriji Velike Britanije.\nDržavama članicama će biti omogućeno da u svakom trenutku suspenduju važenje digitalnih kovid sertifikata ukoliko ocene da se epidemiološka situacija pogoršava ili da uvedu ili vrate restrikcije trećim državama.\nPandemija je naterala čovečanstvo da uspori tempo, promeni način života i okrene naglavačke obrasce ponašanja koje smo dosad poznavali. Iako, neki od novih obrazaca imaju svoje pozitivne strane i na njih smo se navikli, radujemo se sporom, ali nadamo se izvesnom, smirivanju situacije, pakovanju kofera i povratku u život koji smo znali.\nTekst je prvobitno objavljen u 73.broju biltena Progovori o pregovorima


Srbija odlivom mozgova izgubila milijarde evra – mojKontakt portal – Radio Televizija Kontakt\nSrbija odlivom mozgova izgubila milijarde evra\n“Mi smo jedina zemlja u svijetu koja školuje kadar da bi ga izvozila. Izvozimo najbolje, najpametnije i najobrazovanije ljude”, rekao je Јovanović.\nProf. dr Vladimir Grečić, ekspert za migracije, ističe da Srbija danas na svim kontinentima ima 30.000 intelektualaca, stručnjaka, profesora, studenata, naučnika, koji daju veliki doprinos razvoju tih država.\nGrečić, profesor u penziji, u izjavi Tanjugu rekao je da po podacima iz 2010. godine, u Evropi imamo 4.000, a u Americi čak 6.000 naučnika, od čega 35 akademika.\nNaučnika iz Srbije ima u Kanadi, NJemačkoj i sve više u Velikoj Britaniji, naveo je Grečić, autor knjige “Srpska naučna dijaspora”.\nOn je u svojoj studiji naveo da su Britanci izračunali da školovanje jednog intelektualca vrijedi najmanje 300.000 evra.\nSrbija je iseljavanjem 30.000 obrazovanih ljudi poklonila Sjevernoj Americi i Evropi devet milijardi evra, koliko je dala za obrazovanje srpske pameti koju decenijama izvozimo, naveo je on, uključujući u ovaj iznos, ne samo troškove školovanja nego i očekivanu a izgubljenu dobit. Prof. dr Branko Kovačević svojevremeno je dao nešto drugačiju procjenu, na osnovu koje je Srbiju posljednjih 20 godina napustilo oko pola miliona građana, a da je država, odlaskom najboljih, izgubila oko 12 milijardi evra.\nOdlaskom najboljih stručnjaka i mladih diplomaca, Srbija je mnogo izgubila, jer se godinama ulagalo u njihovo obrazovanje, a sada oni rade u drugim državama u kojima plaćaju porez, rekao je Kovačević u vrijeme dok je bio rektor Univerziteta u Beogradu.\nPrema mišljenju Svjetskog ekonomskog foruma, Srbija je na neslavnom 141. mjestu na rang listi od 144 zemlje, odnosno samo tri zemlje imaju veći odliv mozgova od nas.\nIz Srbije najviše odlazi ljekara, elektroinženjera, IT strucnjaka, mašinskih inženjera, a taj trend se ne smanjuje, jer, prema istraživanjima, svega 29 odsto majki i 23 odsto očeva želi da im djeca ostanu u Srbiji.\nMinistar Јovanović je naveo da je “odliv mozgova” najbolji argument na osnovu koga možemo da se branimo od onih koji napadaju naš obrazovni sistem.\nOn je naveo da, “kako ulažemo tako ćemo i dobiti”, ističući da često hoćemo da okrečimo nešto što nije dobro napravljeno i što ne funkcioniše.\nU akademskim krugovima sve više se govori da “odliv mozgova” država treba da pretvori u “priliv pameti”, odnosno da privoli što veći broj naučnika da se vrati u Srbiju.\nBrena se pojavila na HRT-u, na oduševljenje zaposlenih\nVašington tajms: FBI znao za pripremu napada 11. septembra 2001.?


"Svaka koja se uda ove godine, čeka je posao" » pressing.ba\n"Svaka koja se uda ove godine, čeka je posao"\nSvaka djevojka koja nije zaposlena a uda se ove godine u Jagodini (Srbija), dobit će posao, izjavio je načelnik ove Opštine Dragan Marković - Palma!\n13.03.2016 u 19:55\n"To je još jedna stimulacija i doprinos lokalne samouprave u borbi protiv bijele kuga, koja se u Jagodini sprovodi posljednjih deset godina", rekao je Marković novinarima.\nPosao ne u administraciji nego u fabrikama\n"To ćemo sigurno realizovati, mi to možemo, pokazali smo to bezbroj puta do sada", dodao je Marković i istakao da zapošljavanja neće biti, "osim na upražnjena mjesta po sili zakona, u državnim i javnim preduzećina čiji je osnivač grad, već, u novoizgrađenim fabrikama i onima koje će bitu izgrađene do kraja godine u Jagodini".\nOn je podsjetio da će dogogodišnje opredljenje grada za povećanje nataliteta i borba protiv bijele kuge, biti nastavljeni i ubuduće, podsticanjem sklapanja brakova, rađanja i pomoći trudnicama, smanjenjem cijena dečijeg vrtića.\nZa pomoć trudnicama i porodiljama u budžetu za ovu godinu je opredeljeno 30 miliona dinara, a biće isplaćivano mjsečno po 12.000 dinara.\nViše djece u školama\nSvakom novorođenom djetetu nazaposlenih roditelja, kod rođenja djeteta biće isplaćeno po 200 eura u protivdinarskoj vrijednosti", dodao je Marković.\n"Za novorođenčad izdvojeno je u budžetu 20 miliona dinara "i ovo nije od ove godine, da neko kaže zbog izbora, ovo radimo deset posljednjih godina", dodao je Marković.\n"Zahvaljujući ovakvom, konkretnom načinu borbe protiv bijele kuge, Jagodina je na posljednjem popisu stanovništva imala 430 porodica više, a od 2011.godine, svake godine imamo do dva odjeljenja đaka prvaka više", rekao je Marković.\nBesplatna đačka karta, novac mladencima, novac novorođenim bebama\nOn je podsjetio da je 2011. godine, da bi podstakla ženidbu u udaju starijh djevojaka i momaka, prije svega onih na selu, Jagodina iz budžeta davala 3.000 eura bračnim parovima, ako je jedan od supružnika bio stariji od 38 godina. Za takve djevojke i momke iz cijele Srbije, jagodinska vlast je organizovala svečano upoznavanje uz večeru u Jagodini, a zatim i besplatno sedmodnevno druženje na moru u Grčkoj.\nU 2012.godini davali smo za svako novorođeno dijete 1.200 eura, dodao je Marković i istakao da je u cilju pospješivanja rađanja, najjeftiniji vrtić u Jagodini u Srbiji, a đaci koji putuju u školu autobusima imaju besplatan prevoz na teritorji opštine, đaci četvrtog i osmog razreda osnovne škole besplatno ljetovanje u Crnoj Gori, a maturanti srednjih škola besplatno ljetovanje u Grčkoj.


U opštinskoj administrativnoj službi u Prnjavoru zaposleno je 40 ljudi bliskih SDS-u i njegovim koalicionim partnerima, čime je broj zaposlenih povećan na 183 radnika, izjavio je šef kluba odbornika SNSD-a u lokalnom parlamentu Goran Zemun.\nZemun je rekao da su ta lica zaposlena od novembra 2012. godine do danas, te da je riječ o ugovorima o stalnom radnom odnosu, dok se kroz sezonsko poslovanje i ugovor o djelu taj broj povećava na oko 240 ljudi.\n“Za ove dvije godine, izdvajanja za plate povećana su za oko 400.000 KM. Čak je i Vatrogasna jedinica u Prnjavoru, u kojoj je ranije bilo zaposleno 20, a sada imaju tri radnika više, prešla na platni spisak administrativne službe”, rekao je Zemun Srni.\nOn ističe da je do povećanja broja zaposlenih došlo u svim institucijama koje kontroliše opština, prvenstveno u Centru za socijalni rad, Domu zdravlja, preduzećima “Vodovod” i “Park”.\nZemun je aktuelnom načelniku zamjerio i što je u međuvremenu otpustio 17 visokoobrazovanih ljudi koji se, kako je naveo, nisu željeli prikloniti vladajućoj stranci.\nPredsjednik opštinskog odbora PDP-a i odbornik ove stranke u prnjavorskoj Skupštini Brano Žunić je sličnog mišljenja i ističe da je na djelu nepotizam.\nPrema njegovim riječima, izraženo je zapošljavanje članova porodica stranačkih funkcionera i aktivista u opštinsku administraciju, te opštinske institucije, ustanove i javna preduzeća.\n“Za vrijeme mandata ovog načelnika, samo u organima opštine zaključeno je 35 ugovora o zasnivanju radnog odnosa. Pod pokroviteljstvom vlasti u Domu zdravlja zaključeno je oko 14 takvih ugovora, u preduzeću `Vodovod` devet, u preduzeću `Park` osam, a u ostalim opštinskim ustanovama od dva do tri radnika po svakoj ustanovi”, tvrdi Žunić.\nNačelnik opštine Prnjavor Siniša Gatarić kaže da bi Odbor za reorganizaciju administrativne službe u narednih 15 dana trebalo da jasno definiše radna mjesta koja bi se mogla “brisati” iz sistematizacije, što će prouzrokovati i smanjenje broja radnika.\n“Da li će to biti 25, 30 ili 35 radnika, još tačno ne znam, ali u skladu sa potrebama i sa osnovnim principom funkcionisanja opštinske uprave biće postavljena nova sistematizacija”, rekao je Gatarić.\nOn tvrdi da nema nepotizma u opštinskim institucijama i preduzećima koja su pod ingerencijom opštine.\n“Svaki građanin ima ustavno pravo na rad, ako ispunjava konkursne procedure. Nepotizam bi bio u varijanti kada bi neko drugi trpio posljedice, jer je na njegovo radno mjesto došao manje stručan član porodice nekog od funkcionera, a toga nema”, dodao je Gatarić. /kraj/ts/


MRV - Osuda verbalnog napada i prijetnji upućenih svešteniku Branislavu Borovčaninu\nOsuda verbalnog napada i prijetnji upućenih svešteniku Branislavu Borovčaninu\nU razgovoru sa sveštenikom smo saznali da se radi o sporadičnom incidentu koji neće narušiti dobre komšijske odnose koje gaje stanovnici Blagaja. Prema riječima oca Branimira sama Trpeza ljubavi koja je služena na jučerašnjem pravoslavnom prazniku Velike Gospojine je bila posjećena i od komšija muslimana i katolika. To svjedoči o zajedničkom životu stanovnika Blagaja a ovaj incident i prijetnje upućene preko društvenih mreža neće unijeti nemir u ovu lokalnu zajednicu.\nMeđureligijsko vijeće u BiH osuđuje ovaj verbalni napad na sveštenika i povratničku zajednicu pravoslavnih Srba. Od nadležnih organa tražimo da sa ozbiljnošću pristupaju slučajevima upućivanja prijetnji a da u ovom konkretnom slučaju identifikuju i adekvatno kazne počinioca.\nRecimo NE govoru i djelima mržnje! Šaljimo poruke pomirenja i praštanja!


► Đurić: Nastavićemo da vodimo politiku u skladu sa interesima države i naroda\n"Naš odgovor je da smo spremni da razgovaramo o svemu kada ukinete takse i poštujete međunarodno pravo. Ne prihvatamo veštačke uravnilovke u kojima stavljate u istu ravan one koji krše međunarodne sporazume i one koji se tome opiru", rekao je Đurić na konferenciji za novinare u Vladi Srbije.\nĐurić je rekao da u saopštenju vlada zemalja Kvinte za Srbiju ima nekoliko spornih stvari, pre svega nastojanje da se napravi "veštačka uravnilovka" između nastojanja Prištine da kroz kršenje Cefta sporazuma o slobodnom protoku robe, ljudi i kapitala sa pokušajima Beograda da spreči članstvo Kosova u međunarodnim institucijama i da se bori protiv priznavanja nezavisnosnosti Kosova.\n"Na to je Srbija naterana agresivnim spoljnopolitičkim ponašanjem separatista u Prištini. Sa jedne strane, imate potpuno jasno kršenje Cefte i drugih međunarodnih obaveza Prištine a sa druge protivpravno nastojanje da se učlane u međunarodne organizacije, što je protiv Povelje UN. I onda se Srbiji spočitava to što se ponaša u skladu sa međunarodnim pravom", rekao je on.\nĐurić je rekao da je sporno i to što se iz tona saopštenja pokazuje koji je ishod razgovora kojem će težiti vlade zemalja koje su izdale saopštenje. "Jer ako od Srbije tražite da prestane da lobira za očuvanje svog integriteta i suvereniteta a od Prištine ne tražite da prestane da tome teži, onda je jasno da je za vas željeni ishod dijaloga puno prihvatanje takvog ishoda i rezultata i prestanak otpora Srbije", rekao je on.\nVlade zemalja Kvinte pozvale su ranije danas Srbiju i Kosovo da što je moguće brže obnove dijalog pod okriljem EU i da se uzdrže od koraka koji onemogućavaju postizanje sporazuma "neophodnog obema državama u cilju postizanja širih evroatlantskih integracija".\nU zajedničkom saopštenju, vlade Francuske, Nemačke, Italije, Velike Britanije i SAD navele su da su spremne da kroz podršku visokom predstavniku EU povećaju svoju ulogu u postizanju dogovora Srbije i Kosova, ali da to ne mogu da učine "dok obe strane ne pokažu spremnost na kompromis, dok ne uklone prepreke i ne nastave da razgovaraju".


Kako je prenela Nova ekonomija, Austrijski proizvođač šećera, skroba i koncentrata od voća Agrana najverovatnije neće moći da kupi u potpunosti srpsku kompaniju Sunoko.\nFinansijski direktor koncerna Štefan Bitner, ocenio je da će Agrana moći da preuzme samo 51 odsto.\n"Najverovatnije da najpre nećemo u potpunosti preuzeti Sunoko, već samo 51 odsto", objasnio je Bitner.\nAgrana je u julu predala ponudu za otkup i dve šećerane Helinik Šugara u Srbiji, koji raspolaže sa udelom u tržištu od 30 odsto, ali je austrijski koncern od toga odustao, dodao je on.\nInače, Agrana je u prvoj polovini poslovne godine profitirala od visoke cene šećera, kao i malim zalihama u istočnoj Evropi, te je udvostručila svoj poslovni rezultat u segmentu šećera na 36,6 miliona evra.\njan 05, 2018 85901 Teška\nnov 10, 2016 72710 Obnovljivi izvori energije (OIE)\nokt 31, 2016 72039 Ekologija zemljišta\ndec 20, 2017 56712 Hortikultura\nmar 21, 2018 39093 Šumarstvo\napr 20, 2018 35089 Ovčarstvo\nfeb 17, 2020 28484 Laka\njan 19, 2018 26465 Agrarni budžet\navg 01, 2017 22830 Pčelarstvo\nokt 13, 2017 22465 Svinjarstvo\nnov 17, 2017 20668 Pčelarstvo\nmar 15, 2018 19396 Sitne životinje\navg 04, 2017 19244 Voćarstvo i vinogradarstvo


Obeleženo stupanje na snagu Lisabonskog ugovora\nStupanje na snagu Lisabonskog ugovora, koji predvidja reformu evropskih institucija, obeleženo je večeras u prestonici Portugala na kratkoj ceremoniji kojoj suprisustvovali visoki evropski zvaničnici.\n"Mi danas otvaramo novu fazu izgradnje Evrope", rekao je novi predsednik EU Herman Van Rompej.\n"Posle teškog puta, Lisabonski ugovor je konačno stigao u dobru luku. On će nam omogućiti da donosimo odluke brže i demokratskije, ali će ispuniti svoju ulogu samo ako je Unija zaista unija", dodao je predsednik EU.\nCeremonija povodom stupanja na snagu Lisabonskog ugovora simboličnoje organizovana u Lisabonu, gde je 13. decembra 2007. taj ugovor potpisan.\nŠvedski premijer Fredrik Rajnfelt, čija zemlja u decembru završava predsedavanje Uniji, pozdravio je "novi početak" za Evropsku uniju.\n"Put nije bio lak ali glas Evrope biće sada jači u svetu", rekao jeRajnfelt.\nPredsednik Evropske komisije Žoze Manuel Barozo rekao je da su ugovori važni ali da sami po sebi ne znače mnogo i da ništa nemože zameniti odlučnost i političku volju. On je podvukao potrebuda 27 zemalja članica Unije i evropske institucije dopunjuju jedna drugu.\nCeremoniji, koja je po želji portugalskih vlasti bila "vrlos imbolična", prisustvovali su predsednik Evropskog parlamenta, Poljak Jerži Buzek i španski premijer Hose Luis Rodriges Sapatero.\nNova šefica diplomatije EU Ketrin Ešton, koja je bila najavljena, nije uspela da dodje.


Mihajlović: Koridor 10 gotov do početka februara 2017.\nM. D.\t 9. marta 2016. 10:50\n“Vrednost projekata u putnoj infrastrukturi iznosi blizu tri milijarde evra, a stepen povučenosti kredita je oko 60 odsto”, rekla je Mihajlović otvarajući na plenarnoj sednici drugi dan Kopaonik biznis foruma.\n“To je za Srbiju od velikog značaja i očekujemo novo zapošljavanje i nove investicije u narednih pet godina duž koridora”, naglasila je Mihajlović.\nOna je istakla da će se Koridor 10 ponovo vratiti na mapu Evrope, s obzirom da sada saobraćaj ide preko Rumunie i Bugarske.\nMihajlović je rekla da se za autoput Niš-Merdare-Priština-Tirana-Drač završava projektno-tehnička dokumentacija, koja će biti spremna polovinom naredne godine, kada će moći da počnu radovi.\nPrema njenim rečima, taj projkat će biti realizovan u dve faze koje će ukupno koštati 800 milona evra, a samo prva faza 550 miliona evra.\nMihajlović je rekla da je prošle godine izgrađen 101 kilometar autoputa i obnovljeno 120 kilometara puteva u Srbiji. Ona je podsetila da će u naredne četiri godine biti obnovljeno 1.100 kilometara puteva u Srbiji, u vrednosti od 400 miliona evra. Vrednost aktuelnih projekata na železnici je oko 1,5 milijardi evra, navela je Mihajlović.\nMinistarka je podsetila da je od januara ove godine počelo izdavanje izdavanje elektronske građevinske dozvole, koja mora da bude dobijena u roku od 28 dana, kao i da je prethodno uvedena objedinjena procedura izdavanja dozvola.\nPrema njenim rečima, u decembru 2015. je broj građevinskih dozvola povećan za 56 odsto u odnosu na isti period 2014. godine, a vrednost građevinskih radova za 26 odsto.\n“Putna i železnička infrastruktura su prepoznate u razgovorima sa EU i svi projekti koje je Srbija predložila u okviru Berlinskog procesa ušli su u osnovnu transportnu mrežu EU. To je značajno za nas i povezivanje regiona. Srbija će tako iskoristiti dobar položaj pošto smo najkraća ruta između istoka i zapada”, rekla je Mihajlović.\n“Ranije su kasnili projekti u proseku tri do četiri godine i zato sa mnogima ne možemo da se pohvalimo, ali sada je druga situacija i sve što je bilo planirano za 2015. je i realizovano”, istakla je ona.


UDARNA VIJEST Novi.ba prvi objavljuje istraživanje i dokaze koje će potresti region: KAKO JE RUSKI TAJKUN i "SPECIJALISTA ZA REFERENDUME" ostavio Dodika na vlasti i zašto Moskva podržava rušenje BiH! (PRVI DIO) | Novi.ba\nEKSKLUZIVNO OTKRIVAMO - Je li zbog ovog Dodik promijenio priču: NATO imenovao... (DRUGI DIO) UDARNA VIJEST Novi.ba objavljuje otkrića o tajnoj operaciji Kreml...\nSENZACIONALNO OTKRIĆE UKRAJINSKIH HAKERA I ISTRAŽIVAČA\nUDARNA VIJEST Novi.ba prvi objavljuje istraživanje i dokaze koje će potresti region: KAKO JE RUSKI TAJKUN i "SPECIJALISTA ZA REFERENDUME" ostavio Dodika na vlasti i zašto Moskva podržava rušenje BiH! (PRVI DIO)\nObjavljeno:04.03.2017 - 22:25\nRusija je tajnom operacijom ostavila Milorada Dodika na čelu Republike Srpske 2014. godine, od njega očekuje da održi referendum o otcjepljenju od BiH i pripoji manji entitet Srbiji te zastupa interese Moskve protiv Zapada u Evropi, otkriva senzacionalno istraživanje ruskog istraživačkog magazina „The Insider“ te istraživača Christa Grozeva eksperta za odnose Rusije i jugoistočne Evrope, saznaje Novi.ba.\nNaime, naš portal je došao u posjed dijela istraživanja koje se odnosi na specijalnu operaciju u Bosni i Hercegovini, a koju su provele osobe i organizacije uz učešće, podršku i koordinaciju Kremlja, a koje prvi u BiH objavljujemo u više dijelova narednih dana.\nIstraživanje je rezultat višegodišnjeg rada i provjera te je dijelom zasnovano na hakiranim e-mail prepiskama proruskih aktivista u regionu i Ukrajini koji dokazuju povezanost Kremlja sa događajima u BiH, ali i sličnosti u djelovanju u otcjepljenim dijelovima Ukrajine.\nSpecijalnom operacijom u kojoj je Dodik, unatoč snažnoj podršci Zapada koji je pomagao njegovu opoziciju 2014.godine, prvo pobijedio na izborima, a onda žestoko zaoštrio retoriku i nastavio destabilizirati BiH rukovodio je, niko drugi do, ruski tajkun Konstantin Malofeev.\nOvaj milioner i čelnik nekoliko propravoslavnih organizacija, povezan sa Putinom i Kremljom, već je pod sankcijama Evropske unije zbog organiziranja separatističkih aktivnosti u Ukrajini.\nPrije RS, on je već pripremio i finansirao tri referenduma o otcjepljenju na Krimu, Donjecku i Lugansku, sve u Ukrajini. Njegove veze sa Putinom nisu skrivene, a kako se navodi u istraživanju, najmanje jedan uposlenik njegovih organizacija je učestvovao u zatvorenim sjednicama ruske vlade. Osim toga, Malofeev i Putin imaju istog „duhovnog oca“ biskupa Tikhona.\nIstraživanje pokazuje da je upravo on organizirao dolazak Kozaka u BiH uoči izbora 2014. godine koji su paradirali Banja Lukom te izazvali nezapamćen skandal u BiH. Istraživanje je otkrilo da je to bilo pomno planirana aktivnost, kakva je i ranije bila korištena u Ukrajini, sa namjerom da se pokaže ruska podrška Dodiku i zaprijeti svima koji bi se tome mogli usprotiviti.\nDodikova „zaljubljenost“ u Putina nije tajna, ali ovo istraživanje dokazuje kako i Moskva koristi taj interes te putem neformalnih aktivnosti snažno pomaže Dodikov separatizam. Da bi lično nadzirao operaciju Malofeev je stigao u Banja Luku na dan izbora u kojima je Dodik vodio mrtvu trku sa Ognjenom Tadićem, rođenim Sarajlijom i kandidatom Srpske demokratske stranke.\nOtkriveno je kako se sa Dodikom susreo u hotelu Kaldera u Banja Luci, a presretnute poruke njegovih saradnika otkrivaju kako je taj susret iskorišten da bi se izvršio dodatni pritisak u danima kada su brojani glasovi za predsjednika RS.\nPrema jednoj od email prepiski, Malofeeva saradnica Alena Sharoykina, direktorica televizije u njegovom vlasništvu traži od Alexandra Usovskog, bjeloruskog pisca na Malofeevoj platnoj listi, inače aktiviste desničarskih organizacija, u poruci pod naslovom „Republika Srpska“ da u „maloj specijalnoj operaciji“ objavi fotografiju na nekoj od internet stranica u Poljskoj. (U prilogu je faksimil maila)\nNa toj fotografiji su Dodik i Malofeev na pomenutom sastanku u Kalderi. Sharoykina mail šalje 23. oktobra 2014. godine, 11 dana nakon izbora, ali u momentu kada još nisu poznati konačni rezultati izbora. Prema stavovima istraživača, osim što dokazuje da je Malofeev direktno organizirao rusku podršku Dodiku kontra Tadića, ova email prepiska može značiti da je ruski tajkun ovakvim putem, „želio poslati nekome indirektnu poruku“.\nTo je bio zadnji signal, jer su se još čekali glasovi, da Dodik mora pobijediti inače će u BiH biti aktiviran Krimski scenarij – navodi se u istraživanju koje donosi Novi.ba.\nNekoliko dana poslije Dodik dobija izbore sa samo oko 7.000 glasova više od Tadića. Usovsky je objavio fotografiju, kako je od njega traženo u liberalnim medijima u Poljskoj, a novinarima lista The Insider je priznao da je radio za Malofeeva i dobijao od njega finansijsku podršku.\n(FOTOGRAFIJA DODIKA I MALOFEEVA NA DAN IZBORA U BANJA LUCI 12.OKTOBRA 2014. - HOTEL KALDERA)\nSve počinje sa privatnom inicijativom kako Rusija ne bi mogla da kaže da potiče od vlade ako akcija ne uspije. Ako uspije, kao na primjeru Krima, onda uzimaju punu zaslugu i kasnije odgovornost – navodi Grozev.\n(U sljedećem nastavku: Šta stoji u memorandumu Aleksandra Dugina o velikoj Srbiji i kakva je uloga Malofeeva i Dodika u tome? Koga bi Moskva voljela vidjeti kao lidera Srba? Zašto je Dodik potreban Moskvi)


Nedimović: Poljoprivrednicima duplirana davanja po hektaru - Domaćinska kuća\nKuća » Agro vesti » Nedimović: Poljoprivrednicima duplirana davanja po hektaru\nNedimović: Poljoprivrednicima duplirana davanja po hektaru\nVlada Srbije donela je odluku da poljoprivrednicima duplira davanja po hektaru, pa će umesto 4.000 dinara po hektaru, sada biti isplaćeno 8.000 dinara po hektaru, izjavio je danas ministar poljoprivrede, šumarstva i vodoprivrede Branislav Nedimović.\nPrema njegovim rečima, Vlada Srbije je tu odluku donela zbog energetske krize i važnosti hrane u celokupnom sistemu.\n„Vlada Srbije je donela odluku da poveća davanja za srpski agrar po hektaru, umesto 4.000 dinara po hektaru, sada će Vlada Srbije davati 8.000 dinara po hektaru ili ukupno više od 120 miliona evra davanja“, rekao je Nedimović.\nKaže da će sva sredstva biti isplaćena u prvih 10 dana marta kako bi se nesmetano realizovala prolećna setva.\nNedimović je istakao da vlada iz godine u godinu povećava budžet za srpski agrar i dodao da vlada i poljoprivrednici zajedno svake godine povećavaju izvoz srpske hrane.\n„Nadam se da će ova mera doprineti boljoj realizaciji i boljoj uspešnosti srpskog agrara“, naveo je Nedimović.\nUdruženja poljoprivrednika nezadovoljna razgovorima\nPredstavnici nekoliko udruženja poljoprivrednika iz Vojvodine nisu na današnjem sastanku u Vladi Srbije sa premijerkom Anom Brnabić i ministrom poljoprivrede prihvatili povećanje državne subvencije po hektaru sa 4.000 dinara na 8.000 dinara.\nTo je izjavio za Tanjug jedan od učesnika sastanka predsednik udruženja „Dolovački paori“ Marko Bojtar.\n„Ministar je ponudio još 4.000 dinara na postojeću subvenciju, koja bi bila uplaćena od 3. marta, ali smo mi rekli da je to za nas neprihvatljivo, a ostavićemo članstvu da odluči šta dalje da se radi“, rekao je Bojtar.\n„Naš zahtev je bio da subvencija po hektaru bude 200 evra za površinu do 100 hektara, plus regresirani dizel po ceni oslobođenoj akciza, ali nam je na sto stavljen predlog od 8.000 dinara koji mi nismo prihvatili“, naveo je Bojtar.\nDodao je da su poljoprivrednici predložili alternativu od 12.000 dinara po hektaru za površine do 20 hektara, a da se nakon formiranja nove Vlade Srbije donesu uredbe o povećanju subvencije i ukidanju akciza na dizel, ali da ni to nije prihvaćeno.\n„Premijerka je rekla da u budžetu ne postoji prostor za takve mere i da Vlada u tehničkom mandatu pred izbore ne može da donosi takve odluke“, preneo je Bojtar.\nPrevPrethodnaSuzbijanje korova u organskim voćnjacima\nSledećaBiljka koja čini čudaSledeći


Do 13 sati glasalo manje od petine birača u Njujorku\nNa biračkim mestima u drugom krugu izbora za predsednika Srbije u Njujorku je do 13 sati, od 156 građana upisanih u birački spisak, glasalo njih 19, javlja dopisnik Tanjuga iz Vašingtona.\nU SAD, Kanadi i Velikoj Britaniji danas je počelo glasanje u drugom krugu izbora za predsednika Srbije, po odluci Republičke izborne komisije, dan ranije nego u Srbiji.\nGrađani Srbije u zemlji i inostranstvu novog šefa države biraće između predsedničkih kandidata liste "Izbor za bolji život" Borisa Tadića i kandidata Srpske napredne stranke Tomislava Nikolića.\nPrvi na glasačkom listiću, koji će biti svetlo drap boje, biće Tadić, koji je prema konačnim rezultatima u prvom krugu osvojio 25,31 odsto, odnosno 989.454 glasova, a drugi će biti Nikolić, koji je osvojio 25,05 odsto, odnosno 979.236 glasova.\nBirači u Austriji, Belgiji, Bosni i Hercegovini, Italiji, Južnoafričkoj Republici, Kipru, Libiji, Luksemburgu, Makedoniji, Rumuniji, Rusiji, Nemačkoj, Sloveniji, Francuskoj, Holandiji, Hrvatskoj, Crnoj Gori, Češkoj i Švajcarskoj glasaće, kao i u Srbiji, dan kasnije, takođe od sedam do 20 sati po lokalnom vremenu.\nBiračka mesta u Srbiji otvaraju se u sedam sati, a zatvaraju u 20 sati, do kada u Srbiji traje i predizborna tišina. Ukupan broj biračkih mesta u Srbiji i inostranstvu je 8.390, a na njima će moći da glasa 6.770.013 birača.\nKAKO IZVESTI NEODLUČNE NA BIRALIŠTA Milion birača nije ni za vlast ni za opoziciju


Tamara Krpović – K Building Managers\nTamara Krpović je profesionalac sa skoro 20 godina radnog staža i bogatim radnim iskustvom u poslovima upravljanja nekretninama kao i poslovima kupoprodaje i iznajmljivanja nepokretnosti.\nOna je energična, hrabra i izuzetno posvećena poslu, a njena najveća snaga je profesionalno znanje i praktično iskustvo koje je sticala godinama.\nGotovo da ne postoji usluga u prometu nepokretnosti a da se uspešni rezultati ne pojavljuju u njenoj profesionalnoj biografiji, od poslova upravljanja stambenim i poslovnim nekretninama, preko procena nepokretnosti, kratkoročnih i dugoročnih zakupa i prodaja nepokretnosti, pa sve do analize i praćenja tržišta nepokretnosti i aktuelnih trendova.\nTokom svoje dugogodišnje karijere bila je angažovana na velikim projektima gde je ekskluzivno zastupala investitore kao što su: GTC/ Park Apartmani (Novi Beograd), Peteg /Golf 8 (Banovo Brdo), Living Good (Novopazarska – Vračar ), Bomex/ Royal Apartment’s (Dedinje). Na ovim projektima samostalno je ostvarila prodaju preko 200 stambenih jedinica.\nKao ekskluzivni agent prodaje za “GTC Park Apartmane” (stambeni kompleks od 182 stambene jedinice, 12 poslovnih prostora i 200 parking mesta u podzemnoj garaži) Tamara je, sa svojim prodajnim timom, uspešno završila proces prodaje i primopredaje svih nepokretnosti na projektu.\nAktivno je pružala savetodavne usluge za investitore po pitanju arhitektonskog i konceptualnog rešenja projekta, odabira opreme, formiranja tehničke specifikacije, cena i dinamike plaćanja, izradi marketinških materijala, a sve u cilju da se potencijalnim kupcima ponude najatraktivnije stambene jedinice a investitorima poboljša prodaja. Neki od projekata na kojima je radila su : Basal, projekat Atrium 63, Novi Beograd, Meteor/Living Good -Novopazarska 34, uključujući i mešoviti kompleks Marina Dorćol kompanije ENGEL.\nUčestvovala je i u opštem predlogu za marketinšku kampanju u vezi pozicioniranja projekta na tržištu: kreiranju imena i logotipa, dizajnu štampanog materijala (brošura, štampanih oglasa, banera); medijskom planiranju; kreiranju PR tekstova za internet portale, direktnim emailovima, izradi prezentacija koje se koriste u prodaji i dr.\nPosebno se istakla kreirajući sopstvenu prodajnu strategiju koja obuhvata širok spektar analiza, praćenja tržišta i trendova, sa ciljem unapredjenja prodaje.\nPored prodaje stanova na projektima uspešno se bavila i pojedinačnom prodajom uglavnom luksuznijih nepokretnosti. Ovde je neretko zastupala obe strane, i prodavca i kupca, koordinirajući ceo proces pregovora i prodaje.\nKao konsultant za izdavanje nepokretnosti radila je sa mnogim inostranim klijentima i ambasadama.\nBila je zadužena za ekskluzivno zastupanje velikih kompanija poput Philip Morris, Cooper Tire i dr. po pitanju svih aktivnosti koje su se odnosile na pronalaženje, pregovaranje, zakup stambenih nepokretnosti i aktivno upravljanje svim nepokretnostima zakupljenim od strane ovih kompanija.\nSvakodnevna komunikacija sa klijentima, vlasnicima nepokretnosti i potencijalnim zakupcima/stranim kompanijama, iskustvo na izradi raznih ponuda, izveštavanju i izuzetna veština u organizaciji poslova, pomogli su joj da bolje razume potrebe svojih klijenata i shvati koliko je važno profesionalno upravljanje nepokretnostima, kako u kontekstu kvaliteta života u stambenim zajednicama, tako i u kontekstu očuvanja vrednosti imovine.\nIz tog razloga odlučuje da se usko specijalizuje za profesionalno upravljanje stambenim zajednicama i u decembru 2017. godine stiče licencu za profesionalnog upravnika.\nTamara Krpović poseduje sledeće licence i sertifikate:\n(2017) Licenca za Profesionalnog upravnika br.369\n(2015) Licenca za Agenta za promet i zakup nepokretnosti br.720\n(2013) Istraživanje klijenta – Colliers Univerzitet, Beograd, metode istraživanja tržišta klijenata i procena njihovih potreba\n(2013) Finansijska pismenost & vrednovanje nepokretnosti – Colliers Univerzitet\n(2012) Cold Calling Strategies for Top Brokers – Colliers Univerzitet, Beograd , trening -akcenat na strategiju “telefonskih poziva” za vrhunske konsultante\n(2011) Service Excellence Snapshot – Colliers Univerzitet, Beograd , trening pružanje usluge više od očekivanog klijentima\n(2011) World Economic Forum – Colliers Univerzitet, Beograd , predstavljanje kompanije Colliers\n(2008) Porcelanosa – Španija / Villarreal, obilazak fabrike povodom koncepta savetodavnih usluga za Engel, projekat Marina Dorćol\n(2008) Colliers in 50 Words or Less –Colliers Univerzitet , Beograd , veštine predstavljanje kompanije u 50 reči ili manje\n(2007) Next Level Listening – Colliers Univerzitet, Beograd, trening slušanja sagovornika, verbalnih i neverbalnih znakova-govor tela\n(2004) “Need for speed” business training – Trening u organizaciji kompanije Johnson Wax, održan u Italiji /Cortini d’Ampezo, veštine pravovremenog delovanja\n(2003) Marketing training – Trening u organizaciji kompanije Johnson Wax, održan u Italiji /Milano\n(2002) Supplier chain training- Trening održan od strane Unilever-a u Rumuniji /Sinaia sa fokusom na nabavku, zalihe i metode za uspešno postizanje profesionalnih ciljeva\n← Ivana Karamarković


Za Radiosarajevo.ba /Komšić o Dodikovim prijetnjama: To je krivično djelo pobune! / Radio Sarajevo\n27. 09. 2021. u 22:27:00 F. V.\nČlan Predsjedništva Bosne i Hercegovine i lider Saveza nezavisnih socijaldemokrata (SNSD) Milorad Dodik zaprijetio je večeras da će biti povučene saglasnosti bh. entiteta RS date na sporazume o vojsci (formiranju Oružanih snaga BiH) i Visokog sudskog i tužilačkog savjeta (VSTS).\n"Ovih dana popisujemo sve ono što je urađeno od strane visokih predstavnika ili kroz naše sporazume i davanja saglasnosti. Mi ćemo povući naše saglasnosti na sporazume o vojsci i VSTS-u", rekao je Dodik novinarima u Banja Luci, prenosi portal N1.\nTragom ove izjave portal Radiosarajevo.ba zatražio je reakciju pedsjedavajućeg Predsjedništva BiH Željka Komšića.\n"Ne može se u Narodnoj skupštini RS-a ništa povući jer sve te institucije formirane su nakon što je većina u Parlamentu BiH njihovo formiranje izglasala, uključujući i SNSD. Dakle bez Parlamenta BiH te odluke nema. Osim toga, to je krivično djelo pobune", kazao je Komšić za Radiosarajevo.ba.\nPodsjetimo, Dodik je rekao da "postoji želja da se predloži", a o čemu će se ovih dana i odlučivati, da se kroz "rušenje" zakona o vojsci u roku od nekoliko mjeseci formira tzv. vojska RS.\n"To je sve u skladu sa Ustavom i nema mjesta na svijetu gdje se zakonom pokušava srušiti Ustav, samo nama pokušavaju tako nešto da kažu. U Ustavu BiH piše da postoji vojska RS", tvrdi Dodik.\nNadalje, on je pozvao na konsenzus u Narodnoj skupštini RS prema tim i drugim bitnim pitanjima za ovaj entitet, među kojima su i nametnute odluke visokih predstavnika.\nPrema relevantnim analizama, Dodikova reakcija bi mogla imati ponajviše veze s posljednjim dešavanjima u pravosuđu Bosne i Hercegovine, posebno u pogledu nositelja najviših pravosudnih dužnosti.


“Priština će natjerati Srbiju da prizna Kosovo” - TK PORTAL\nGovoreći na vanrednoj sjednici parlamenta, sazvanoj na zahtjev opozicije koja se protivi postepenom i uslovnom ukidanju taksi, Kurti je rekao da za to “postoje mnogo pametniji načini”, prenijela je prištinska Koha.\nSmatra da je Beograd, kako kaže, iskoristio uvođenje taksi kao izgovor za odbijanje dijaloga.\nDodao je i da je efekat sto posto nametnutih taksi na proizvode iz centralne Srbije i BiH minimalan, jer, kako je naveo, ta mjera nije pravilno sprovedena, prenosi “Tanjug”.\n“Smatram da rezolucije kosovske skupštine nisu samo tekst na papiru, već odluke koje treba primjeniti. Srbija je takse iskoristila kao izgovor za odbijanje dijaloga. Sa druge strane, efekat poreza bio je minimalan, jer nije pravilno sproveden. Do sada je dijalog sa Srbijom u suštini bio oko statusa Kosova. Kada se prepozna vozačka dozvola prepozna se država, a kada se država prepozna ona je priznata. Moramo primorati Srbiju da nas prepozna”, rekao je Kurti, prenijela je prištinska Koha.\nSporazum o reciprocitetu, koji je usvojen u Briselu u dijelu koji je bio u interesu Prištine, Kurti kaže da nije sproveden, a kao primjer je naveo kosovske registarske tablice sa kojima se ne može u Srbiju.\nNaveo je i da takse nisu promijenile Srbiju, a to je, kako smatra, zato što nje postojao reciprocitet.\n“Naš cilj treba da bude da napravimo korak dobre volje, a na Srbiji je da ga prepozna. Srbija mora da odgovori zaustavljanjem kampanje odpriznavanja Kosova. Naše mjere su normalne za normalno stanje”, rekao je Kurti.\nZapitao je zašto prethodna vlada Ramusha Haradinaja nije uvela reciprocitet Srbiji.\n“Srbija koristi dva načina da nam se suprotstavi, sporadično i sistemski, ali naročito sporadično. Srbija ne priznaje nijedan dokument koji je izdalo Kosovo, a mi želimo ravnopravnost koja proizlazi iz reciprociteta…”, rekao je Kurti.\nPodsjetio je da su takse u početku bile 10 posto, a kasnije tek 100 posto i zapitao zašto odmah nije bile uvedena taksa od 100 posto.\nSrbija: Registrovana 73 nova slučaja zaraze koronavirusom, preminule četiri osobe\nZenica obavijena tugom: Preminula 19-godišnja Belma Mušović


Cvijanovićeva odlikovala ruskog doktora Vladimira Moisejenka | Palelive.com\nPočetna Novosti Republika Srpska Cvijanovićeva odlikovala ruskog doktora Vladimira Moisejenka\nCvijanovićeva odlikovala ruskog doktora Vladimira Moisejenka\nBANJALUKA – Predsjednik Republike Srpske Željka Cvijanović odlikovala je danas u Banjaluci počasnog doktora Rusije Vladimira Moisejenka ordenom časti sa zlatnim zracima za edukaciju i unapređenje saradnje zdravstvenog sistema Srpske sa medicinskim ustavnovama iz Rusije, čime se doprinosi afirmaciji i jačanju ugleda Republike Srpske.\nMoisejenko je odlikovan i za priznat dugogodšnji rad i lične rezultate u zdravstvu, kao i zbog velikog doprinosa u pružanju zdravstvenih usluga, liječenju pacijenata i pružanju podrške u istraživanju i edukaciji.\nCvijanovićeva je izrazila zahvalanost Moisejenku za unapređenju saradnje zdravstvenog sektora Republike Srpske i Rusije, te Onkocentra iz Sankt Peterburga i Univerzitetskog kliničkog centra Republike Srpske /UKC/, koja je, kako je istakla, u duhu sveopšte saradnje koju njeguju dva naroda.\n„Veliko je zadovoljstvo što sam visoko priznanje Republike Srpske uručila uvaženom profesoru kao znak zahvalnosti za njegov doprinos u saradnji UKC-a i Onkološkog centra iz Sankt Peterburga“, rekla je novinarima Cvijanovićeva nakon prijema za delegaciju ljekara iz Sankt Peterburga.\nOna je zahvalila eminentnim stručnjacima iz Sankt Peterburga za dolazak u Republiku Srpsku, te predanosti i želji da podijele vrhunska znanja i iskustva, kao i rukovodstvu UKC-a na inicijativama za dodatne edukacije i usavršavanje domaćih kadrova.\n„Nastavićemo plodonosnu saradnju koja je korisna za građane Republike Srpske, odnosno pacijente i zdravstvene radnike. Republika Srpska je pokazala gostoprimstvo, a sve ovo je dobra osnova za dalju saradnju“, dodala je Cvijanovićeva.\nMoisejenko je naglasio da Onkocentar iz Sankt Peterburga i UKC nekolio godina imaju prijateljsku vezu.\n„Saradnja se sastoji od razmjene stručnjaka, razmatranja zdravtvenog stanja pacijenata i proučavanju novih tehnologija. Osim toga, razmatrali smo mogućnosti i preživljavanja u uslovima virusa korona. Naše pacijente i radnike moramo zaštititi od ovog virusa, a suočavamo se i sa teškim odlukama koje se tiču pacijenata koji su preležali virus korona“, rekao je Moisejenko.\nOn kaže da su profesionalni i ljudski odnosi Onkocentra iz Sankt Peterburga i UKC-a veoma korisni, a za dobrobit pacijenata.\nPrijemu i uručivanju odlikovanja prisustvovao je ministar zdravlja i socijalne zaštite Republike Srpske Alen Šeranić, te predstavnici Univerzitetskog kliničkog centra Republike Srpske.\nPrethodni članakUmjetnici iz Srpske na „Šopen festu“\nNaredni članakRadni sastanak o saradnji i jačanju bezbjednosti


Montirani glavni nosači mosta u Karanovcu – mojKontakt portal – Radio Televizija Kontakt\nMontirani glavni nosači mosta u Karanovcu\nUz pomoć tri specijalne dizalice danas su uspješno montirani glavni nosači novog mosta u Karanovcu na rijeci Vrbas, izjavila je portparol Javnog preduzeća “Putevi Republike Srpske” Natalija Kostrešević.\nKostreševićeva je napomenula da bi, ukoliko trenutne vremenske prilike potraju, novi most u Karanovcu trebao biti pušten u saobraćaj krajem januara ili početkom februara iduće godine.\nOna je navela da je projektom predviđeno da novi most ima 14 glavnih nosača i da su svi nosači postavljeni, kako bi se dobila konstrukcija mosta.\nPrema njenim riječima, u narednih 15 dana slijedi betoniranje poprečnih nosača mosta i betoniranje kolovozne konstrukcije mosta. “Nakon toga slijede radovi na hidroizolaciji, asfaltiranje kolovozne konstrukcije, ograda mosta, rasvjeta, pješačke staze i horizontalna i vertikalna signalizacija”, dodala je Kostreševićeva.\nOna je istakla da je izvođač radova tražio produženje roka za završetak radova i da su se “Putevi Republike Srpske” saglasili sa tim zahtjevom, te da bi izvođaču radova pogodovalo suvo i sunčano vrijeme i da im je potrebno 30 dana za završetak radova.\nIzvođač radova uveden je u posao krajem maja ove godine, dok je u avgustu uspječno izvršeno premještanje konstrukcije starog mosta desetak metara nizvodno na rijeci Vrbas.\nNovi most u Karanovcu trebalo bi da doprinese boljoj prohodnosti saobraćaja u banjalučkoj regiji, a naročito na putnom pravcu Banjaluka-Kneževo.\nInvestitor radova je preduzeće “Putevi Republike Srpske”, a izvođač radova je konzorcijum “Integral inženjering” i “Prijedorputevi”.\nVrijednost radova je 1.500.000 KM, a most će imati dvije saobraćajne trake po tri metra širine, sa dvije pješačke staze i biciklističkim stazama, čime će grad Banjaluka i magistralna i regionalna putna mreža Srpske dobiti jedan moderan putni objekat.


NIS na prestižnoj HR konferenciji - Bizlife.rs\n18:25 Beograd, 24/02/2018\nKompanija NIS učestvovala je na skupu posvećenom upravljanju ljudskim resursima “HRM Kongres Srbija 2018” koji je održan u Beogradu. Na skupu je održano ukupno četiri panela, a Nataša Stamenković, HR direktor NIS-a učestvovala je na panelu “Sindikat” koji se bavio odnosima sindikata i poslodavaca, kao i značajem sindikalnih organizacija u kompanijama.\nNa panelu se govorilo o važnosti dobrih odnosa između sindikata i poslodavaca za uspešan razvoj svake kompanije u kojoj postoji sindikalno organizovanje. Nataša Stamenković je govorila o dobroj HR praksi NIS-a, socijalnom dijalogu kao načinu rešavanja problema ili spornih pitanja i kvalitetnim kolektivnim ugovorima u NIS-u i zavisnim društvima. Kolektivni ugovori u NIS-u spoj su tradicije koju nose Kolektivni ugovori i najmodernije HR prakse. Odnosno, grejding sistem, performance menadžment, evaluacija kompetencija i motivacioni sistemi su ugrađeni u Kolektivni ugovor NIS-a koji se po tome razlikuje od tipičnog Kolekitvnog ugovora drugih kompanija. Osim NIS-a na panelu posvećenom odnosu sindikata i poslodavaca svoja viđenja i stavove podelili su i predstavnici kompanija „Telekom Srbija“, „Elektromreža Srbije“, „DDOR Novi Sad“, „Er Srbija“, „Atlantik Grupa“, kao i predstavnik Saveza Samostalnih Sindikata Srbije.\n“HRM Kongres Srbija 2018” okupio je 20 vodećih HR direktora iz Srbije, kao i više od 200 profesionalaca iz ove oblasti koji su kroz panele i diskusije razmenjivali iskustva i iznalazili rešenja iz oblasti upravljanje ljudskim resursima.


Naslovna Kultura Pozorište Ove godine više novca za kulturu\nBAČKA PALANKA: Prema finansijskom planu Kulturnog centra Bačka Palanka za ovu godinu planirani prihodi iznose više od 24 miliona dinara, od čega su nepuna 23 miliona obezbeđena iz budžeta Opštine Bačka Palanka.\nDirektor bačkopalanačkog Kulturnog centra Marko Knežić rekao je da su obezbeđena veća sredstva nego prethodnih godina, prvenstveno zbog radova na objektu Gradskog bioskopa i organizovanja novih manifestacija.\n„Gotova je projektna dokumentacija i opredeljena su sredstva za radove na električnim instalacijama da bismo radili u skladu sa Zakonom o protivpožarnoj zaštiti“, kaže Knežić.\nNove kulturne manifestacije, vraćanje škole crtanja i slikanja za decu, jubilej Bluz, džez i rok festivala...\nZa 2019. godinu Kulturni centar planira da organizuje sada već tradicionalne manifestacije i aktivnosti, a u prostoru zgrade Muzeja predviđeno je ponovno aktiviranje škole crtanja i slikanja za decu.\nKada je u pitanju pozorišna delatnost, pored „Pozorišnog proleća“ i „Pozorišne jeseni“, radiće se na intenziviranju letnjeg pozorišnog programa i stvaranju uslova za organizovanje predstava na otvorenom. Pored pozorišnih predstava na otvorenom, nastaviće se započeta praksa organizacije filmskih projekcija takođe na otvorenom.\nU 2019. godini biće obeležena i petnaestogodišnjica postojanja Bluz, džez i rok festivala, pa će u okviru ove muzičke manifestacije biti prikazana i retrospektivna izložba. Festival je planiran za drugu polovinu avgusta.\nU planu je i organizacija Opštinske smotre dečjeg muzičkog stvaralaštva, Zonske smotre muzičkog stvaralaštva dece Vojvodine, folklornih ansambala kao i priprema i učešće na Opštinskoj smotri recitatora. Ove manifestacije su doskora bile u organizaciji Saveza amatera opštine Bačka Palanka.\nUz podršku lokalne samouprave, očekuje se završetak radova na započetoj rekonstrukciji zgrade Muzeja i uređenje dvorišta. Realizacijom ovog projekta, pored boljeg ambijenta i prostora za organizaciju kulturnih događaja tokom cele godine, stvoriće se i uslovi za veoma bitan segment rada, a to je rad sekcije i klubova (muzičke, likovne, dramske, književne, folklorne, foto kluba…) Ovim će se omogućiti masonije učešće građanstva u kulturnim dešavanjima, kvalitetniji rad i bolja povezanost subjekata kulture u opštini Bačka Palanka.\nkulturne minfestacije Bačka Palanka\nPrethodni tekstNajsrećnijoj zemlji na svetu hitno potrebno bar 150.000 radnika\nSledeći tekstPolitika: Do kraja godine se ukida zabrana zapošljavanja


Preko kopna u Španiju samo sa PCR testom\nTanjug 27. marta 2021. 14:47\nMADRID – Španija će zahtevati od ljudi koji kopnenim vozilima dolaze iz Francuske da imaju negativan test na kovid-19, saopštilo je danas Ministarstvo zdravlja, usred sve većeg broja dolazaka Francuza i porasta stope korona virusa u Španiji.\nSvako ko kopnom stiže iz rizičnih područja moraće da ima negativni PCR star najviše 72 sata, prenosi Rojters.\n„Naredba će stupiti na snagu tri dana nakon objavljivanja u Službenom državnom glasniku i dok vlada ne proglasi kraj zdravstvene krize izazvane kovid-19“, navodi se u saopštenju Ministarstva zdravlja.\nNovi uslov se neće odnositi na vozače kamiona, prekogranične radnike i ljude koji žive na udaljenosti od 30 kilometara od granice.\nMnogi Francuzi, umorni od sopstvenog zaključavanja, hrle preko granice kako bi uživali u otvorenim barovima i restoranima u oblastima poput Madrida, navodi agencija.\nMinistarstvo zdravlja saopštilo je da su rizična područja ona koja je klasifikovao Evropski centar za prevenciju i kontrolu bolesti, što je, prema mapi Centra, gotovo cela Francuska.


PORTAL: Legija ubice zvao telefonom\nBEOGRAD - Milorad Ulemek Legija je nakon hapšenja Nenada Ilića i Nenada Bujoševića, dvojice pripadnika JSO, u februaru 2001, pokušavao telefonom da stupi sa njima u kontakt, što je ukazivalo da su ti ljudi umešani u zločin na Ibarskoj magistrali, svedočio je juče Goran Petrović, bivši načelnik DB-a.\n- Rešavanje zločina na Ibarskoj magistrali je bio prioritet za novo rukovodstvo DB-a. Razgovarali smo sa više desetina radnika iz Službe i za manje od mesec dana smo došli do neposrednih izvršilaca atentata - Nenada Ilića i Nenada Bujoševića. Kasnije sam obavešten da ih je Legija više puta pozivao telefonom - rekao je Petrović na suđenju optuženima za četvorostruko ubistvo na Ibarskoj magistrali.\nOn je potvrdio da je lično naložio da se porodicama osumnjičenih daju nova dokumenta, stanovi i novčana pomoć, opravdavši to strahom od osvete prema njima.\n- Tada nismo imali svedoke saradnike i tim ljudima smo morali da pružimo zaštitu jer je postojala opasnost da im neko naudi zbog zločina na Ibarskoj magistrali - naveo je Petrović.\nSvedočeći pred Vrhovnim sudom Srbije o razgovoru sa Radomirom Markovićem u maju 2001, Petrović je kazao da on nije pružio nikakve važne informacije koje bi pomogle u rešavanju zločina.\n- To je bio jedan od besmislenijih razgovora koje sam u životu čuo. Marković je pričao kako je častan policajac, dok je Dušan Mihajlović bio pun razumevanja za to i pitao ga je: „Ako niste vi, recite ko je“, ali Marković nije izneo nikakve informacije - rekao je Petrović.\nDanas će svedočiti Zoran Mijatović, nekadašnji Petrovićev zamenik u DB-u.


Energyobserver - SRBIJA / DRUŠTVO / NASLOVNE STRANE ZA NEDELJU, 26. JANUAR 2020. GODINE\nALO - "Smrtonosni virus pred vratima Srbije", list piše o merama koje Ministarstvo zdravlja preduzima zbog širenja epidemije koronavirusa u svetu.\nBLIC - List navodi analizu godišnjeg izveštaja "Kad ćemo pobediti korupciju... i zašto nećemo?". Intervju sa članom predsedništva Pokreta slobodnih gradjana Pavlom Grbovićem: "Biće zemljotresa, bojkot će promeniti političku scenu Srbije".\nKURIR - "Zašto deo opozicije beži od izbora?", list piše o istraživanjima o rejtinzima stranaka pred izbore.\nVEČERNJE NOVOSTI - List piše o sporu izmedju grupe Junajted medija i Telekoma i navodi da su iz te grupe "tražili da se gasi N1, sad kukaju na cenzuru". Pod naslovom "Kapitalizam će srušiti bes poniženih" list donosi intervju sa italijanskim rediteljem Paolom Vircijem.\nPOLITIKA - Pod naslovom "Ceh ćemo plaćati još dve decenije" list piše o nasledjenim dugovima bivše Jugoslavije. Intervju sa pravnim zastupnikom Eparhije crnogorsko-primorske: "Patrijarh Irinej u Crnoj Gori nije gost, nego domaćin". / BETA.RS


Lider Demokratske stranke Boris Tadić izjavio da će Srbija poštovati međunarodno pravo po pitanju održavanja lokalnih izbora na Kosovu jer je sve što je u skladu s međunarodnim pravom u skladu sa zakonima Srbije.\nKuči: O severu s lokalnim stanovništvom, ne s Beogradom\nZamenik premijera Kosova Hajredin Kuči izjavio je da Priština o severu Kosova neće pregovarati sa Srbijom, nego samo s predstavnicima lokalnog stanovništva.\nPrebijen Srbin kod Kosovske Mitrovice\nGrupa Albanaca sinoć prebila i teško povredila Vladimira Denovića iz srpskog dela Suvi Do kod Kosovske Mitrovice. Povređeni je zbrinut u kosovsko-mitrovičkoj bolnici.\nBajden: SAD će nastaviti pomoć Kosovu\n6. april 2012. | 0\nPotpredsednik SAD Džozef Bajden tokom jučerašnjeg sastanka s kosovskim premijerom Hašimom Tačijem izjavio da će SAD nastaviti da snažno i svestrano pomažu Kosovo.\nU Prištini uhapšen jedan od tužilaca Specijalnog tužilaštva Kosova, saopštio Euleks.\nPredsednica Skupštine Srbije Slavica Đukić-Dejanović izjavila danas da je organizovanje parlamentarnih izbora na Kosovu minimum da se čuje glas Srba koji tamo žive.\nČanak: Opasnost od namernog proizvođenja konflikta na Kosovu\nPredsednik Lige socijaldemokrata Vojvodine Nenad Čanak ocenio da koalicija okupljena oko Demokratske stranke može da izgubi izbore samo ako budu potpaljena ratna žarišta, pre svega na Kosovu.\nKosovska policija privela sinoć četiri Srbina, među njima predsednika opštine Kosovska Vitina Srećka Spasića, zbog, kako je navedeno, podrivanja ustavnog poretka Kosova.\nTači: Srbija neće uspeti da sprovede izbore na Kosovu\nPremijer Kosova Hašim Tači izjavio da Srbija neće uspeti da na Kosovu organizuje izbore i ocenio da je to agresija Srbije na Kosovo.\nRIK traži sastanak s UNMIK-om\nSekretar Republičke izborne komisije Veljko Odalović pozvao Ministarstvo za Kosovo da hitno traži sastanak sa UNMIK-om, a na kom bi se raspravljalo o organizovanju parlamentarnih izbora na Kosovu.\nMinistar za Kosovo Goran Bogdanović rekao da Srbija nije odustala od održavanja lokalnih i parlamentarnih izbora na Kosovu ni posle negativnog odgovora UNMIK-a.\nJugović: Srbija nema pravo da raspiše izbore na Kosovu\nSrpski pokret obnove smatra da Srbija po rezoluciji 1244 nema pravo da raspiše izbore na Kosovu, izjavio potpredsednik SPO-a Aleksandar Jugović.


Vlada Srpske je danas donela zaključak u kojem je navela da je saglasna da se produži rok važenja Posebnog kolektivnog ugovora za ovu oblast na godinu dana, te da se o zahtevima sindikata u vezi s Posebnim kolektivnim ugovorom razgovara u narednom periodu.\nProduženje važenja kolektivnog ugovora od Vlade RS su, podsećamo, zvanično zatražila oba sindikata u ovoj oblasti – Sindikat uprave RS i Sindikat lokalne samouprave, uprave i javnih službi RS, navodeći da u suprotnom lokalne zajednice u Srpskoj neće imati pravnog osnova za obračun i isplatu zarada za oko 5.500 zaposlenih u gradskim i opštinskim upravama.\n– Dobili smo nezvaničnu informaciju da je Vlada spremna da uđe u razgovore sa sindikatom o posebnom kolektivnom ugovoru, a zvaničan poziv očekujemo uskoro. Naš zahtev ostaje svakako i podizanje plata za zaposlene – ističe predsednik Sindikata uprave RS Božo Marić.\nBožo Marić, predsednik sindikata uprave RS\nOn je podsetio i da će Sindikat uprave RS u ponedeljak, 17. februara, u Doboju organizovati sastanak sa sindikalnim predstavnicima iz jedinica lokalnih samouprava na kojem će doneti smernice za dalje delovanje u pregovorima sa Vladom RS.\n– Održali smo i sastanak s gradonačelnikom Banjaluke Igorom Radojičićem kada mu je predočeno da će bilo kakav podzakonski akt o platama naići na osudu Sindikata uprave i mi ćemo ga sigurno oboriti na Ustavnom sudu. Do sada smo oborili tri pravilnika o platama, jer je zakon o službenicima i nameštenicima eksplicitno definisao da se prava uređuju posebnim kolektivnim ugovorom – rekao je Marić ranije.\nZahteve svojih članova danas je izneo i Sindikat lokalne samouprave, uprave i javnih službi RS.\nPredsednik ovog sindikata Branko Zelenović rekao da očekuje da se produži važenje Posebnog kolektivnog ugovora za zaposlene u lokalnoj samoupravi na godinu dana, ali i da u ovoj godini plate budu povećane za najmanje 10 odsto.\n– Tokom prethodne godine imali smo niz sastanaka s predstavnicima Ministarstva uprave i lokalne samouprave, a održali smo jedan i ove godine na kojem smo zajednički doneli odluku da se ovaj ugovor produži na godinu dana – izjavio je Zelenović.\nOn je rekao i da već sledeće sedmice očekuje potpisivanje ugovora. Po njegovim rečima, zahtev da plata bude povećana za najmanje 10 odsto podržavaju i predstavnici Saveza opština i gradova RS.\nPodsetio je da plate zaposlenima u lokalnoj samoupravi u Srpskoj nisu povećane u proteklih 10 godina.


Sprečićemo otkaze i masovna otpuštanja, vakcinisaćemo Srbiju – Lajk.rs\nSprečićemo otkaze i masovna otpuštanja, vakcinisaćemo Srbiju\nPandemija kovida je u celom svetu promenila način života i prioritete, a u fokusu Srbije je da očuva ljudske živote i da se trudi da bude dva koraka ispred virusa, odnosno, da učini sve da spreči talas otkaza i masovnih otpuštanja, rekla je ministarka za rad Darija Kisić Tepavčević i član Kriznog štaba.\n– Prethodnu godinu smo završili sa stopom nezaposlenosti od devet odsto, čime smo postigli zacrtani cilj da ta stopa bude jednocifrena. Činjenica da smo toliko uspešni u vakcinisanju, da smo vakcine nabavili na vreme, upravo je to čime želimo da steknemo prednost u odnosu na neke druge zemlje, da prevashodno zaštitimo naše građane i njihovo zdravlje, ali i da budemo spremni da se što pre vratimo u normalu i radimo punim kapacitetom – rekla je Kisić Tepavčević za Večernje novosti.\nPročitajte još... NEOČEKIVAN OBRT U ZADRUZI! Svi mislili da će Aleks izabrati Janjuša da ide s njom u hotel, Maja zgranuta poručila: ONA JE GLUPA!\nNa konstataciju da je i nemačka kancelarka Angela Merkel priznala da Srbija brže vakciniše od Nemačke, ministarka je rekla: “Nema tu šta da se prizna ili ne, to su realni pokazatelji. Svetom kruže slike sa naših vakcinacionih punktova, to je nivo organizacije kojim mogu da se pohvale najrazvijenije zemlje u svetu. Ponosni smo, ali nam se to nije desilo slučajno. Nisu vakcine pale s neba i nismo baš slučajno zemlja sa tako uspešnom vakcinacijom. Prošle nedelje smo po broju vakcinisanih na 100 stanovnika bili prvi u Evropi”.\nKisić Tepavčević je rekla da građani mogu da budu mirni da će svako ko je dobio prvu dozu, dobiti i drugu, a onda je prokomentarisala izjavu predsednika Vučića da će biti miran kada se vakciniše tri miliona ljudi.\nPročitajte još... RUŽA RUPIĆ PRIZNALA SVE O KRAHU LJUBAVI I PLASTIČNIM OPERACIJAMA U KONTRA ŠOU\n– Oko 70 odsto populacije mora da bude imuno kako bi se sprečilo širenje bolesti. Prema rezultatima istraživanja Instituta za epidemiologiju u Beogradu, do leta je oko 20 odsto naše populacije steklo imunitet. Nakon toga se desio veliki epidemijski talas, pa su procene da je taj broj imunih veći. Između milion i po i dva miliona ljudi treba da se se vakciniše da bismo postigli kolektivni imunitet koji bi nas štitio od epidemijskog širenja bolesti. Sve iznad toga bi nas još više ojačalo. Planiranom dinamikom vakcinacije, to može da se desi relativno brzo – dodala je minsitarka za rad.\nPročitajte još... Sve više praznih kreveta na kovid odeljenjima u Loznici\n74 nova slučaja korona virusa, na bolničkom lečenju 107 pacijenata\nNema zaštićenih, već se ispituju neki policajci i BIA


Izvor: SrbijaDanas.com, 19.Feb.2020, 23:02\nOva društvena mreža je veoma interesantna...\nPatreon, koji kreatorima web-sajtova služi da lakše unovče svoj trud, osmislio je i Patreon Capital koji će kreatorima omogućavati da dođu do mikro-zajmova.\nPatreon is absolutely a sustainable, scalable business, but the investors want BIG TECH MONEY out of it, so now it's a payday lender. https://t.co/H1eDP5Lx7I\n— Matt Boyd (@3PSboyd) February 18, 2020\nNaime, radi se o zajmovima koje će korisnici >> Pročitaj celu vest na sajtu SrbijaDanas.com << kasnije vraćati preko onoga što zarade na platformi, a uz malu naknadu. Novi paket se razlikuje od dosadašnjeg modela poslovanja, gde korisnici zarađuju od direktnih uplata onih koji podržavaju njihova rad, a Patreon tvrdi da bi poslove svojih korisnika mogao da podrži bolje od banaka. Radi se o tome da platforma već ima pristup svim potrebnim podacima – istoriji prethodnih prihoda korisnika, načinima na koje komuniciraju sa onima koji ih podržavaju – sve što je potrebno da se predvidi budući uspeh, a bez komplikovanih formulara.\nPatreon Capital ipak nije nastao samo da bi poboljšao korisničko iskustvo, već je kreiran kao dodatni poslovni model, a kako bi se obezbedila održivost. Svaki posao na kraju i postoji zahvaljujući novcu, pa Patreon, kao i svaki drugi biznis, mora konstantno da pronalazi nova ojačanja, i nove puteve ka održivosti. Drugim rečima – Patreon-u je potrebno još novca, a uprkos tome što je korisnicima 2019. godine isplatio više od 500 miliona dolara, te je Patreon Capital tako najpre transfuzija za bolju vitalnost jednog biznisa.


ОДБАЦИТИ РЕЗОЛУЦИЈУ И ИЗВИЊЕЊЕ ЕНГЛЕЗА КОЈЕ ЋЕ НЕКАДА УСЛИЈЕДИТИ - Јадовно 1941. - КУЛТУРА СЈЕЋАЊА\nEpiskop zvorničko-tuzlanski Hrizostom danas je služio liturgiju u Bjelovcu\nNjegovo preosveštenstvo episkop zvorničko-tuzlanski Hrizostom poručio je danas da se u svijetu još vodi rat, ali psihološki, protiv srpskog naroda i nameće mu se da prihvati laž i krivicu za nešto što nije počinio i zato treba odbaciti rezolucije i izvinjenje koje će nekada uslijediti od Engleza.\nVladika Hrizostom je istakao da boli nepravda koju moćni svijet širi i nameće posredstvom raznih rezolucija srpskom narodu, kojeg neki, predvođeni Englezima, namjeravaju da proglase genocidnim.\n“Nehumani Englezi su genocidan narod jer su oni decenijama išli u lov i ubijali Aboridžine u Australiji i Indijance u Americi kao životinje, a sada šire i nameću laž da su Srbi genocidni i žele da nas cijeli svijet osudi za nešto što nismo učinili jer se naš narod samo branio od potpunog istrebljenja sa ovih prostora”, rekao je Hrizostom danas u Bjelovcu kod Bratunca.\nGovoreći o velikom srpskom stradanju u srednjem Podrinju od 1992. do 1995. godine, vladika Hrizostom je konstatovao da je stradanja bilo na svim stranama, da sve nevine žrtve treba poštovati, ali da se ne može govoriti o genocidu jer po svim definicijama tog pojma to Srbi nisu počinili.\nVladika Hrizostom sa sveštenstvom danas se u crkvi Svetog proroka Ilije u Bjelovcu kod Bratunca molio da Gospod upokoji duše svih srpskih mučenika koji su nevino stradali i onih koji su dali živote za slobodu svog naroda i Republiku Srpsku, napominjući da se i oni mole za srpsko stanovništvo.\nEpiskop zvorničko-tuzlanski danas je služio arhijerejsku liturgiju i molio se za pokoj duša nastradalih Srba iz Bjelovca, gdje je 14. decembra 1992. godine ubijeno 109 mještana, kao i za sve nastradale Srbe iz srednjeg Podrinja i svih srpskih krajeva.\n“Srbi su kao narod najviše stradali i žrtva su raspada Jugoslavije i ti koji nameću razne rezolucije treba da se pitaju i saznaju gdje je srpski narod nestao iz Hrvatske, polovine BiH i sa Kosova i ko je odgovoran za njegovo progonstvo i uništenje”, poručio je vladika Hrizostom.\nOn je ocijenio prijedlog rezolucije Velike Britanije o Srebrenici sramnim, tendencioznim, zlonamjernim, jednostranim i neprihvatljivim.